Operativni sistemi - Borislav Đorđević, Dragan Pleskonjić, Nemanja Maček: knjiga | KorisnaKnjiga.com\nPrva knjiga na našem jeziku posvećena osnovnim teorijskim konceptima operativnih sistema i njihovoj vezi sa praksom. Knjiga uvodi čitaoce u osnove savremenih operativnih sistema, jasno definišući koncepte i algoritme korišćene pri projektovanju njihovih pojedinih delova. Može se reći da ova knjiga predstavlja pokušaj demistifikacije operativnih sistema, bez detaljnije analize i interpretacije izvornog koda.\nPored teorijskih postavki, knjiga opisuje i praktične implementacije poznatih operativnih sistema - Windows, Unix/Linux i Mac OS. Sadrži ilustracije važnih principa i algoritama primenjenih u relazicijama operativnih sistema. Na kraju svakog poglavlja data su pitanja i zadaci za vežbu.\nPrvenstveno je namenjena studentima, a pogodna je i za početnike koji se prvi put sreću sa ovom materijom. Mogu je koristiti i programeri, administratori sistema, inženjeri, kao i obični korisnici računara koji žele da saznaju više o načinu funkcionisanja operativnih sistema.\nPoglavlje 1: Uvod u operativne sisteme\nPoglavlje 2: Jezgro operativnog sistema i upravljanje procesima\nPoglavlje 3: Raspoređivanje procesa i dodela procesora\nPoglavlje 4: Sinhronizacija procesa\nPoglavlje 5: Zastoj\nPoglavlje 6: Upravljanje memorijom\nPoglavlje 7: Virtuelna memorija\nPoglavlje 8: Ulazno-izlazni podsistem\nPoglavlje 9: Sekundarne i tercijarne memorije\nPoglavlje 10: Sistemi datoteka\nPoglavlje 11: Mrežno okruženje\nPoglavlje 12: Distribuirani sistemi\nPoglavlje 13: Zaštita i sigurnost\nPoglavlje 14: Korisnički interfejs\nDodatak A: Familija operativnih sistema Windows\nDodatak B: Mac OS X\nDodatak C: Pitanja i odgovori\nDr Borislav Đorđević, diplomirani inženjer elektrotehnike, dugogodišnji je saradnik Instituta "Mihajlo Pupin" i honorarni profesor na Višoj elektrotehničkoj školi. Oblasti interesovanja su mu performanse disk podsistema, teorija operativnih sistema i operativni sistem UNIX. Objavio je veliki broj radova u međunarodnim i domaćim časopisima i na konferencijama, te nekoliko knjiga iz teorije operativnih sistema.\nMr Dragan Pleskonjić, diplomirani inženjer računarske tehnike, radi kao glavni izvršni rukovodilac (CEO) beogradskog dela preduzeća za razvoj softvera "Finsoft Ltd" i honorarni je profesor na Višoj elektrotehničkoj školi. Specijalnost su mu sigurnost računarskih sistema i mreža (posebno bežičnih), kriptografija, projektovanje i razvoj softvera itd. Vodio je značajne projekte razvoja softvera za nekoliko američkih i zapadnoevropskih kompanija. napisao je više knjiga, publikacija, nastavnih materijala i patentnih prijava, kao i stručnih i naučnih radova, objavljenih u časopisima i na konferencijama u zemlji i inostranstvu. član je profesionalnog udruženja ACM, i grupe za kompjutersku sigurnost u okviru ovog udruženja - ACM SIGSAC (Special Interest Group on Security, Audit and Control).\nNemanja Maček radi kao saradnik na katedrama za računarsku tehniku i nove računarske tehnologije na Višoj elektrotehničkoj školi u Beogradu. Oblasti interesovanja su mu operativni sistemi UNIX i Linux, kriptografija i sigurnost računarskih sistema i mreža. Do sada je kao koautor objavio nekoliko knjiga iz oblasti operativnih sistema i računarskih mreža, i veći broj radova na domaćim i međunardonim konferencijama. Učestvovao je u projektovanju informacionih sistema i računarskih mreža.\nAna Stišović Milovanović, Vukosava Živkov\nČitanka za 2. razred srednjih škola i gimnazija\nVerovatnoća i statistika za inženjere i studente tehnike\nGordana Kokeza, Milan Stamatović


Poznati muzičari pozivaju na koncert grupe "Garbage"\nPopularni bend "Garbage" održaće, uz predgrupu Autopark, koncert 28. juna na bazenima „11. april“ u Beogradu, a izvesno je da koncert neće propustiti ni mnoge ovdašnje kolege među kojima su Maja Cvetković, Ana Stanić i Aca Seltik.\nČuveni srpski pop-rok muzičari neskriveno se raduju prvom dolasku sastava "Garbage" u Beograd, a drugom u Srbiju (nastupali na Exitu 2005). Upravo na taj sjajan festivalski nastup u svom video pozivu podseća Maja Cvetković, lider benda E-play.\n- Na Exitu je bilo fenomenalno - ističe ona, uz poruku pred koncert u petak – „Vidimo se“.\nAleksandar Petrović, popularni Aca Seltik, frontmen "Orthodox Celtsa", u svojoj video poruci je podrobno objasnio zbog čega je grupa "Garbage" važna za svetsku muzičku scenu.\n- "Garbage" su jedan od onih bendova koji su obeležili, pre svega, devedesete godine. Ono što je vredno u njihovoj muzici je to da su i van okvira tih devedesetih, takve kakve su bile, uspeli da naprave nekoliko pesama koje su ostale vanvremenske i primenjive u svim uslovima i epohama. Ne možemo da pričamo o rokenrolu, a da ne pomenemo grupu "Garbage" u superlativu - ovako je počeo inspirisani Aca Seltik, a zatim bacio akcenat na pojavu i značaj Širli Menson kao lidera benda.\nSound on 🔈 O veličini i značaju grupe "Garbage" u svetskim okvirima fenomenalno priča Aca Seltik. Njegova poruka je jasna - ne propustite ih sad u petak u Beogradu, na bazenima "11. april". #garbageband #garbage #koncert #orthodoxcelts #acaseltik #beograd #rokenrol #belgradeconcert #belgradenightlife\nNeusmnjivo je i da će odlično zagrevanje u petak za "Garbage" pružiti beogradski "Autopark" predvođeni Ognjenkom Lakićević, koji će sledeće godine obeležiti dve decenije postojanja.\nU petak 18. oktobra (20), u galeriji Neon, biće otvorena prva samostalna izložba austrijskog umetnika Paula Richarda Landauera pod nazivom “Silence the noise”. Radovi će biti izloženi do 25. oktobra.\nOVO JE NAJSTARIJA KNJIGA U NARODNOJ BIBLIOTECI Predstavljeno fototipsko izdanje Beogradskog parimejnika\nU Kripti Hrama Svetog Save predstavljeno je fototipsko izdanje Beogradskog parimejnika, rukopisa iz vremena uspostavljanja autokefalnosti srpske pravoslavne Crkve, koji su priredili i objavili Ministarstvo kulture i informisanja, Narodna biblioteka Srbije i izdavačka kuća Platoneum.\nSvaka nova generacija ima potrebu da osvaja svoje slobode, izjavio je danas glumac Dragan Bjelogrlić, povodom 200. izvođenja predstave "Let iznad kukavičjeg gnezda", u kojoj još od 2005. godine na sceni Beogradskog dramskog pozorišta igra glavnu ulogu.\nMilovan Vitezović otvara Sajam knjiga u Beogradu\nMeđunarodni sajam knjiga, koji će u Beogradu biti održan od 20. do 27. oktobra, okupiće gotovo 500 izlagača, a otvoriće ga književnik Milovan Vitezović, najavili su danas organizatori.\nKaravan igre stiže u Vršac, Rumu, Smederevo i Niš\nOd petka, 18. oktobra, drugi Karavan igre nastavlja svoje putovanje po Srbiji, a zanimljivi programi umetničke igre koji će trajati i tokom novembra, namenjeni su publici u Vršcu, Rumi, Smederevu i Nišu.


Microsoft Legacy sertifikati\nProgramiranjeAdministracijuDizajn i MultimedijuIT Poslovanje3D Design & CADRazvoj Mobilnih Aplikacija\tOvde ste: Glavna strana » DIPLOME I SERTIFIKATI » Microsoft sertifikati » Microsoft Legacy sertifikati Microsoft Legacy sertifikati Program na ITAcademy, pored najnovije Microsoft sertifikacije, pokriva i Microsoft sertifikate koji su u procesu sticanja Legacy statusa.\nLegacy status označava da sertifikati više nisu u procesu razvoja i da potvrđuju znanja u radu sa prethodnom generacijom Microsoftovih proizvoda. Ovi sertifikati nastaviće da poseduju veliku vrednost na IT tržištu, jer je tehnologija na koju se odnose i dalje u širokoj upotrebi, kako u svetu, tako i kod nas.\nDobijanjem ovih sertifikata dokazujete svoja znanja u radu sa specijalizovanim Microsoftovim paketima kao što su Visual Studio, Windows Server ili Microsoft SQL Server.\nMCTS sertifikati kreirani su kako bi vam pomogli da verifikujete svoje veštine i znanja u korišćenju alata i funkcionalnosti specijalnih Microsoft tehnologija. Opširnije o ovim sertifikatima možete saznati na zvaničnom sajtu Microsofta.\n70-515: Web Applications Development with Microsoft .NET Framework 4\n70-513: Windows Communication Foundation Development with Microsoft .NET Framework 4\n70-640: Windows Server 2008 Active Directory, Configuring 70-642: Windows Server 2008 Network Infrastructure, Configuring


Potpisan kolektivni ugovor za oblast zdravstva u TK – Ljekarska komora tuzlanskog kantona\nPotpisan kolektivni ugovor za oblast zdravstva u TK\n20. Februara 2017. 26. Juna 2017. Admin\nKolektivni ugovor o pravima i obavezama poslodavaca i radnika u oblasti zdravstva na području Tuzlanskog kantona danas su potpisali ministar zdravstva Tuzlanskog kantona Bahrudin Hadžiefendić i predsjednica kantonalne organizacije Nezavisnog strukovnog sindikata radnika u zdravstvu Adisa Fakić.\nPotpisanim kolektivnim ugovorom izjednačena je satnica svih zdravstvenih radnika na području Tuzlanskog kantona i ona iznosi 2,31 KM, čime će najvećem broju zdravstvenih radnika doći do povećanja materijalnih prava. Ovom satnicom, koja će biti jedinstvena na području Tuzlanskog kantona, izjednačit će se svi zdravstveni radnici i uposlenici u oblasti zdravstva, a budžetska inspekcija Ministarstva zdravstva je ovlaštena da periodično vrši nadzor nad primjenom odredbi ovog kolektivnog ugovora.\nPremijer Tuzlanskog kantona Bego Gutić se zahvalio predstavnicima sindikata na strpljenju i konstruktivnom dijalogu koji je rezultirao potpisivanjem ovog kolektivnog ugovora čija je osnovna karakteristika da podiže standard zdravstvenih radnika u našem kantonu.\n„Uz povećanje cijene satnice, ovim ugovorom izjednačavamo prava svih zdravstvenih radnika na području našeg kantona. Povećanjem obima prava za oko 5.200 radnika u oblasti zdravstva mi, kao Vlada, pokušavamo dati dodatni doprinos i motivaciju našim zdravstvenim radnicima da ostanu u našem kantonu“, rekao je premijer Gutić i dodao da Tuzlanski kanton, i pored skromnog standarda i činjenice da neki drugi kantoni imaju višu satnicu i bolje uslove rada, ima najmanji broj zdravstvenih radnika koji odlaze vani.\n„Uz čestitku svim uposlenicima u oblasti zdravstva na teritoriji TK, moram izraziti svoje zadovoljstvo kooperativnošću koja je iskazana tokom ovih kolektivnih pregovora, kako od strane premijera i Vlade Tuzlanskog kantona, tako i od Sindikata zaposlenih u zdravstvu. Kao rezultat takvog odnosa smo veoma brzo usaglasili stavove i došli u priliku da danas zaključimo ovaj kolektivni ugovor“, rekao je ministar zdravstva Tuzlanskog kantona Bahrudin Hadžiefendić ističući da će ovaj kolektivni ugovor doprinijeti većem stepenu zadovoljstva kod zdravstvenih radnika i samih pacijenata.\n„Prava zaposlenika za sobom povlače i prava pacijenata, jer zadovoljan ljekar znači i mnogo kvalitetniju uslugu za pacijenta. Ovaj kolektivni ugovor ne znači samo plate i materijalna prava zdravstvenim radnicima nego mnogo toga što je bitno za funkcionisanje zdravstvenog sistema. Na primjer, mi ovim kolektivnim ugovorom poboljšavamo mogućnost pružanja zdravstvenih uslova svim osiguranicima na području našeg kantona. Određenim odredbama Kolektivnog ugovora smo omogućili menadžerima naših zdravstvenih ustanova da organizuju posao na takav način da se što je više moguće smanje liste čekanja, kako za liječenje, tako i za dijagnostičke tretmane“, rekao je potpredsjednik federalnog Sindikata zaposlenih u zdravstvu Zijad Latifović.\nLatifović je ovom prilikom posebno akcentirao da je Vlada Tuzlanskog kantona, za razliku od svih drugih kantona, nije postavljala ultimatume, nego je tražila načine i mogućnosti da se isfinansira kompletna zdravstvena zaštita i zadržalo zadovoljstvo zdravstvenih radnika.\n← Utvrđena Pozitivna lista lijekova u TK\nRealiziran Tečaj ultrazvuka srca →


Zbog sukoba Ukrajine i Rusije: BiH i region ostaju bez plina? – Magazin Plus\nHome/Zbog sukoba Ukrajine i Rusije: BiH i region ostaju bez plina?\nRuski isporučilac plina za Bosnu i Hercegovinu „Gazprom Export” upozorio je državnu kompaniju ,,BH-Gas” da zbog zategnutih odnosa i sukoba Ukrajine i Rusije može doći u pitanje isporuka ovog energenta BiH, ali i državama regiona te nekim članicama Evropske unije, saznaje „Dnevni avaz”.\nKao glavni razlog navedena je činjenica da glavni plinovod prema našem regionu prolazi kroz Ukrajinu, koja vrlo lako Rusima može zabraniti da plin isporučuju kroz njenu teritoriju.\nNo, osim mogućih problema s isporukom plina zbog odnosa Ukrajine i Rusije, građani BiH bez ovog energenta mogli bi ostati i zbog neizmirenih računa “Gazprom Exportu”. Iz ,,BH-Gasa” upozorili su, naime, da im „Sarajevogas” duguje gotovo 48 miliona KM, uključujući i fakturu za februar od 11.090.254 KM.\nMinistar prostornog uređenja i zaštite okoliša KS-a Zlatko Petrović kazao je da Kanton ne bježi od obaveze plaćanja, ali da trenutno nemaju novca koliko traži ,,BH-Gas”.\nZlatko Lagumdžija: Radončić bi se trebao sjetiti priče o Šilji koji zakotrlja grudvu ali ona i njega na kraju dohvati!!!


697\tObjavljeno 22 jun 2020 Autor: Bojan Trgić\nOvo je šesti apicentar u Republici Srpskoj, poručuju iz Ministarstva poljoprivrede, šumarstva i vodoprivrede Republike Srpske, koji su pružili svu tehničku podršku za realizaciju ovog projekta. Kako kažu u Ministarstvu, ovo je izuzetno značajan projekat za pčelare, prije svega zbog pozicioniranja pčelara na tržištu, gdje oni mogu da promovišu zdravstveni turizam.\n"Kako ko izrazi zainteresovanost za otvaranje ovakvog centra, stručna služba Ministarstva izađe, naše kolege naprave projekat i svi projekti su besplatni za naše pčelare. U narednom periodu mislimo da će se i u drugim krajevima naći ljudi koji će se baviti ovim poslom, jer je ovaj posao povezan sa turizmom, odnosno, on može biti zdravstveni turizam", poručuje viši stručni saradnik u Ministarstvu poljoprivredne, šumarstva i vodoprivrede Republike Srpske.\nNaporom resornog Minstarstva ali i voljom i entuzijazmom koji imaju mladi ljudi, došlo je do realiazcije ovog projekta koji ima izuzetno pozitivne efekte na zdravlje ljudi. Prije svega onih koji imaju problema sa astmom, psorijazom, alergijama i drugim bolestima, tvrdi domaćin Goran Gagić.\n"Ovdje se prvenstveno ljudi liječe inhalatornim putem. Ljudi preko inhalatora udišu vazduh iz košnica, koji je obogaćen parama meda, polena, propolisa, matične mliječi. Taj vazduh u sebi sadrži sve pčelinje proizvode i s tom metodom liječimo mnoge bolesti, kao što su na prvom mjestu problemi sa plućima, alergije, psihički poremećaji, problemi sa nesanicom, stresom, a imamo treću grupu ljudi koji putem ove metode jačaju svoj imunitet."\nKako tvrdi Gagić terapije traju 20 minuta, nakon čega se pravi odmor, a potrebno je sat vremena dnevno inhalacije kako bi se terapija pravilno i potpuno uradila. Mladom Gagiću je samo ovo ostalo, jer se odavno bavi pčelarstvom i ovo je kako on kaže neki pečat na njegovu zaista bogatu karijeru.\nBogate karijere imaju mladi u Republici Srpskoj i ovo je dokaz da Republika Srpska ulaže u mlade ljude, te da oni imaju gdje ostati i stvarati život, poručuje potpredsjednik Narodne skupštine Republike Srpske Denis Šulić.\n"Pa sigurno da ovakve priče kao što je priča Gorana Gagića koji dolazi iz jednog ruralnog područja grada Gradiška raduje i pokazuje primjer drugim mladim ljudima u Republici Srpskoj da postoji mogućnost da se ostane na svome ognjištu i da se od svog rada može živjeti u Republici Srpskoj. Goran je jedan svijetao primjer i nadam se da ćemo imati puno Gorana širom Republike Srpske", dodajer Šulić.\nSvi oni koji žele da probaju ovu potpuno prirodnu terapiju, koja nema nuspojava mogu se javiti pčelaru Gagiću putem fejsbuka ili na njegov kontakt telefon: 065 338 663.


Devojčica iz Dervente promovisala drugu knjigu pesama\nBlic Evita Bojkovac iz Dervente promovisala je drugu zbirku pesama "Ružičasto sunce i plavi mjesec", u prostorijama Narodne i univerzitetske biblioteke "Derviš Sušić" u Tuzli. Evita Bojkovac iz Dervente promovisala je drugu zbirku pesama "Ružičasto sunce i plavi mjesec", u prostorijama Narodne i univerzitetske biblioteke "Derviš Sušić" u Tuzli. 16 sat\nBalta: Veliki respekt Borcu, ipak je to aktuelni prvak\nSportSport.ba Nakon pobjede protiv Dervente (28:23) rukometaši visočke Bosne Centrotrans savladali su u 1. pretkolu Kupa BiH ekipu Hercegovine sa 40:21. Nakon pobjede protiv Dervente (28:23) rukometaši visočke Bosne Centrotrans savladali su u 1. pretkolu Kupa BiH ekipu Hercegovine sa 40:21. 6 dan\nSlobodna Bosna Predsjednik SDS-a Vukota Govedarica izjavio je večeras u Derventi da se Srbi neće povlačiti iz institucija BiH, jer su te institucije i srpske. Predsjednik SDS-a Vukota Govedarica izjavio je večeras u Derventi da se Srbi neće povlačiti iz institucija BiH, jer su te institucije i srpske. 1 sed\n24sata.info Predsjednik SDS-a Vukota Govedarica izjavio je večeras u Derventi da se Srbi neće povlačiti iz institucija BiH, jer su te institucije i srpske. Predsjednik SDS-a Vukota Govedarica izjavio je večeras u Derventi da se Srbi neće povlačiti iz institucija BiH, jer su te institucije i srpske. 1 sed\nSportSport.ba Nakon pobjede protiv Dervente u okviru 7. kola Premijer lige BiH, rukometaši Bosne Centrotrans okreću se Kup utakmici. U ovom takmičenju igraju protiv Hercegovine iz Nevesinja i to umjesto u... Nakon pobjede protiv Dervente u okviru 7. kola Premijer lige BiH, rukometaši Bosne Centrotrans okreću se Kup utakmici. U ovom takmičenju igraju protiv Hercegovine iz Nevesinja i to umjesto u gostima na domaćem terenu. 1 sed\nOSLOBOĐENJE Visočka Bosna Centrotrans u Kupu BiH za rukometaše dočekuju Hercegovinu iz Nevesinja Nakon pobjede protiv Dervente u okviru 7. kola Premijer lige BiH rukometaši Bosne Centrotrans... Visočka Bosna Centrotrans u Kupu BiH za rukometaše dočekuju Hercegovinu iz Nevesinja Nakon pobjede protiv Dervente u okviru 7. kola Premijer lige BiH rukometaši Bosne Centrotrans iz u Kupu naše zemlje igraju protiv Hercegovine iz Nevesinja i to umjesto u... 1 sed\nDervenćanka osvojila srebro na Balkanskom prvenstvu u tekvondou\nBlic Milica Karanović član Tekvondo kluba "Derventa" osvojila je srebrenu medalju na Balkanskom prvenstvu u turskom gradu Jedrenu, koje se danas završava, saopšteno je iz ovog kluba. Milica Karanović član Tekvondo kluba "Derventa" osvojila je srebrenu medalju na Balkanskom prvenstvu u turskom gradu Jedrenu, koje se danas završava, saopšteno je iz ovog kluba. 2 sed\nDragan Zovko: U Goraždu su me prozivali ustašom, ne znam čemu to\nOSLOBOĐENJE U prostorijama KSC Mladost Visoko održana je pres-konferencija RK Bosna Centrotrans uoči meča 7. kola Premijer lige BiH protiv Dervente. Trener Dragan Zovko prvo... U prostorijama KSC Mladost Visoko održana je pres-konferencija RK Bosna Centrotrans uoči meča 7. kola Premijer lige BiH protiv Dervente. Trener Dragan Zovko prvo se osvrnuo na meč protiv Goražda u prošlom kolu, kada je Bosna poražena sa 26:25 protiv... 2 sed\nSportSport.ba U prostorijama KSC Mladost Visoko održana je pres-konferencija RK Bosna Centrotrans uoči meča 7. kola Premijer lige BiH protiv Dervente. U prostorijama KSC Mladost Visoko održana je pres-konferencija RK Bosna Centrotrans uoči meča 7. kola Premijer lige BiH protiv Dervente. 2 sed


RTS :: Vučić: "Teleoptik" mozak odbrambene industrije, uskoro veće plate\nEkonomija Vučić: "Teleoptik" mozak odbrambene industrije, uskoro veće plate\nVučić: "Teleoptik" mozak odbrambene industrije, uskoro veće plate\nnedelja, 08. jul 2018, 12:11 -> 19:33\nPredsednik Srbije Aleksandar Vučić izjavio je, nakon obilaska "Teleoptika" u Zemunu, da kompanija sada ponovo živi i predstavlja mozak naše odbrambene industrije.\nAleksandar Vučić je najavio nova ulaganja u "Teleoptik" i veće plate za zaposlene. Fabrika "Teleoptik žiroskopi" bavi se razvojem i proizvodnjom najsofisticiranijih sistema naoružanja, optičkih i optoelektronskih sprava.\n"Radnici ovde rade za izuzetno male plate. Neću ja da vam kažem, vaši rukovodioci će vam reći za koji dan koliko povećanje plate će biti. Bićete nešto zadovoljniji", rekao je Vučić na konferenciji za novinare posle obilaska fabrike.\n"Danas je ovde situacija znatno bolja, to je nekad bila ugašena kompanija, danas živi", rekao je predsednik Srbije.\nPodsetio je da je, prema programu koji je usvojen dok je bio premijer, u ovu fabriku već uloženo šest miliona evra, a da će biti izdvojeno još oko šest.\nNaveo je i da se danas u fabrici može videti 50 do 60 odsto novih mašina koje su nabavljene.\n"Kad sam bio u Kazahstanu video sam najčistiju belu sobu, a danas ovde je ta soba i lepša i čistija, i temperaturno i po pritisku jednako ili bolje urađena nego ona u Kazahstanu", rekao je Vučić, pokazavši jedan od proizvoda ove fabrike za koji je radnicima, kako kažu, potrebno oko sat i po vremena.\n"Ovo je naših ruku delo i na to smo ponosni. Videli ste ovde i korišćenje nanotehnologije, za nišane koji koriste mat tehnologijU koja vam omogućava da se ne odate kada vas neprijatelj osmatra, ima natkorozivnu zaštitu. I to proizvodimo ovde. Tu je i precizna mehanika, motori za glave za navođenje raketa, to je nešto za nas od ključnog značja. Mozak sistema naše odbrambene industrije je ovde", poručio je Vučić.\nPredsednik Srbije je dodao da se fabrike obnavljaju, i zahvaljujući tome opstaju.\n"Ukupan izvoz našeg oružja, municije, oruđa 2012. bio je 154 miliona evra, prošle godine 560 miliona a ove očekujemo preko 620 miliona. Kad izračunate to je u odnosu na 2012. četiri puta povećanje i na to sam ponosan", poručio je Vučić.\nFabrika će realizovati ugovore vredne više od 10 miliona dolara\nVlada Srbije je krajem prošle godine, prema podacima Ministarstva odbrane, uložila u "Teleoptik žiroskope" skoro sedam miliona evra, a najavljeno je da će to preduzeće realizovati ugovore vredne više od 10 miliona dolara.\nZahvaljujući finansijskoj podršci vlade, kupljene su mašine za zemunsku fabriku i renovirana je hala, kako bi ove godine mogla da počne proizvodnja najmodernijih mašina u oblasti odbrambene industrije.\nTo preduzeće je spaseno od gašenja i privatizacije i sada uspešno radi, a najavljeno je i zapošljavanje mladog kadra.\nOd početka uvođenja nove opreme, kroz investicioni program vlade, zaposleno je novih 40 radnika, a do kraja ove godine planira se zapošljavanje još 40 – prevashodno iženjera i tehničara u razvoju i proizvodnji.\nUkupan broj zaposlenih dostići će 250 zaposlenih i radno angažovanih lica.\nInače, u narednim godinama se planira uvođenje u Vojsku Srbije više od 95 različitih novih tipova naoružanja.\nKada je reč o novoj opremi u "Teleoptiku", nabavljene su numeričke mašine sa većom efikasnošću, koje će obezbediti obavljanje poslova za našu vojsku, ali i domaće i inostrane partnere.\n"Teleoptik žirokopi" su bili najbolje preduzeće u oblasti vođenja raketa i glava za samonavođenje po licenci, a sada rade i razne optoelektronske sprave za inostrano tržište.\n(utorak, 10. jul 2018, 10:15)\n(ponedeljak, 09. jul 2018, 23:40)\n(ponedeljak, 09. jul 2018, 08:38)\n(nedelja, 08. jul 2018, 17:52)\n(nedelja, 08. jul 2018, 15:51)\n(nedelja, 08. jul 2018, 15:09)\n(nedelja, 08. jul 2018, 14:43)\n(nedelja, 08. jul 2018, 14:09)\n(nedelja, 08. jul 2018, 13:46)\n(nedelja, 08. jul 2018, 13:43)\nŠtamparska grešak [neregistrovani]\n1 Rajsko ostrvo na Sajmu turizma\n2 Kakvu štetu može da napravi preprodaja uvoznog voća Rusiji\n3 Svečana primopredaja partnerstva na Sajmu turizma\n4 Pola izvoza Srbije i pola prihoda u maloprodaji drže stranci\n5 Iz sive zone (preko subvencija) do legalnih tokova\n"Nećemo dozvoliti", Prava strana ? Užas Ovo mi je ulepšalo veče: Protesti


2016 novembar | Пиротски управни округ\nMinistarstvo građevinarstva, saobraćaja i infrastrukture kao resorno ministarstvo koje vrši nadzor nad primenom Zakona o ozakonjenju objekata, 18. novembra 2016. u zgradi Vlade Republike Srbije održalo je Konferenciju na kojoj su bili predstavljeni rezultati i dosadašnji efekti sprovođenja ozakonjenja na teritoriji cele Srbije. Tom prilikom su istaknuti predstavnici lokalnih samouprava kod kojih je realizacija primenutog Zakona na najvišem nivou. Predstavljene…\nU okviru proslave Dana Kopnene vojske i Dana roda pešadije, u Domu vojske u Nišu, 16. novembra održana je Svečana akademija „ 1916. – godina bola i prkosa“. Svečanosti su prisustvovali Ministar odbrane Zoran Đorđević, načelnik Generalštaba Vojske Srbije general Ljubiša Diković, komandant Kopnene vojske general-potpukovnik Milosav Simović, načelnik Generalštaba Kopnene vojske Oružanih snaga Republike Grčke general-potpukovnik Vasilios Telidis,…\nGrad Pirot bio je domaćin predstavnicima Ministarstva unutrašnjih poslova 08. i 09. novembra 2016. Sektor za vanredne situacije MUP-a Republike Srbije. Nacionalni trening centar za vanredne situacije i Danska agencija za vanredne situacije (DEMA) organizovali su dvodnevni seminar sa temom „Identifikacija rizika na lokalnom nivou“. Cilj seminara bio je podizanje kapaciteta lokalnih samouprava za izradu Procene rizika na lokalnom nivou.…


Šta Angela Merkel propušta da kaže o Balkanu? | Evropa | DW | 07.07.2021\nŠta Angela Merkel propušta da kaže o Balkanu?\nPočetkom nedelje održan je virtuelni samit o budućnosti zemalja zapadnog Balkana. Nemačka štampa analizira dosadašnje rezultate „Berlinskog procesa“ i kritikuje kancelarku Angelu Merkel.\n„S obzirom na dimenzije problema koji se u političko-strateškom smislu povezuju sa zapadnim Balkanom, rezultati samita ipak su mršavi. Ljudi u regionu uopšte nisu dobili nikakav signal koji bi pkazivao kako će se stvari praktično razvijati u pogledu integracije u Evropsku uniju“, konstatuje berlinski list Tagescajtung.\nPritom se, ukazuje berlinski list, itekako registruje da „EU mlako reaguje na agresivni nastup Rusije koja širi svoj politički uticaj na Srbiju i Republiku Srpsku u Bosni, i koja masivno isporučuje oružje Srbiji“.\nUgledu EU u tom regionu bez sumnje je naškodila činjenica da Unija nije osetnije pomogla zapadnom Balkanu u borbi protiv pandemije, zaključuje Tagescajtung uz podsećanje da su istovremeno dve sile, Rusija i Kina, regionu isporučile vakcin: „Obećanje Angele Merkel da će EU sada isporučiti tri miliona doza vakina, nekako baš i ne pršti oduševljenjem“.\n-pročitajte još: Angela Merkel i zapadni Balkan: Između pragmatizma i razočaranja\n„I gde je inicijativa EU protiv politike Bugarske koja želi da prisili Severnu Makedoniju da prizna bugarske korijene? Šta se diskutovalo o slobodi putovanja za Kosovo? Kako bi se trebalo boriti protiv autokratskih snaga na Balkanu, kad jedan Janez Janša predsedava Evropskoj uniji? I što je s Izbornim zakonom u Bosni?“ To su pitanja koja se postavljaju u članku nemačku lista, uz još jedno na kraju: „Zašto je Angeli Merkel tako teško da o tome progovori?“\nKlonulost u čekaonici za EU\nList Rajniše post u članku pod naslovom „Balkanske države postaju nestrpljive“ piše o frustracijama zemalja tog regiona koje su zaustavljene na putu ka EU. Radi se o Albaniji i Severnoj Makedoniji – pregovori s njima ponovo su blokirani. U tekstu se citira i premijer Severne Makedonije Zoran Zaev koji kaže da je taj potez „ogroman podbačaj EU i loša poruka za čitav region“.\nNemački list naglašava da se u „čekaonici EU“ sve više širi „klonulost“, i to uprkos plemenitim pismima o namerama i evropskoj perspektivi obećanoj još u Solunu 2003. „Od ulaska Hrvatske u Evropsku uniju 2013, proširenje je praktično na ledu“.\nUz umor od proširenja i nedoslednu politiku članica EU prema Balkanu, koja često zavisi od izbora i dnevno-političkih tema, tom zastoju doprineli su i bilateralni „manevri ometanja“ od strane komšija iz EU, ali i nedostaci po pitanju vladavine prava i autoritarne tendencije u zemljama kandidatkinjama, piše Rajniše post.\n„Vakuum moći do kojeg je došlo zbog popuštanja interesovanja Evropske unije sada koriste neki drugi – ne samo Kina i Rusija, već i Turska i Mađarska koje sistematski grade svoj uticaj u regionu“, zaključuje nemački list.\nPovezani sadržaji Balkan, Štampa, Angela Merkel\nKljučne reči Berlinski proces, zapadni Balkan, Angela Merkel, proširenje, štampa\nTrajni link https://p.dw.com/p/3w9QJ\nMerkel u Beogradu: Naš geostrateški interes je vaše članstvo u EU 13.09.2021


Krivokapić je, gostujući u emisiji "Argumenti" na Televiziji Crne Gore, kazao da bi takva partija mogla promeniti političku sliku u Crnoj Gori. On je kazao da je formiranje dobre partijske infrastrukture izuzetno težak i zahtevan posao, pa zbog toga ne može da se posveti različitim aktivnosti koje treba da budu značajne za ovu državu.\n- Razmišljam o tome jer političke partije, svako jutro kad pogledaju vide svoj rejting, mene to ne interesuje. Ali da bi se politička slika u Crnoj Gori promenila, mora da postoji neka jaka partija centra. To je pokazano svim istraživanjima i ta partija može da pomiri dva jaka ekstremizma i na nekin način anulira njihovo delovanje - rekao je Krivokapić.\nZdravko Krivokapić premijer crne gore Crna Gora Nova stranka


Tramp podržao NATO, obećao da će poraziti terorizam\nAmerički predsednik Donald Tramp govori u Varšavi, 6. jul 2017.\nAmerički predsednik Donald Tramp je u svom prvom velikom govoru u Evropi upozorio da su zapadne vrednosti na udaru i doveo u pitanje spremnost građana da se za njih bore.\nTramp je u obraćanju u Varšavi poručio: "Ključno pitanje našeg doba je da li Zapad ima volju da preživi. Da li verujemo svojim vrednostima dovoljno da bi ih branili pod svaku cenu? Da li dovoljno poštujemo naše građane da brane naše granice?"\n“I dok ćemo uvek poželeti dobrodošlicu novim državljanima koji dele naše vrednosti i vole naš narod, naše granice će uvek biti zatvorene za terorizam i ekstremizam", rekao je Tramp u govoru na Trgu Krasinski, gde se okupilo oko pet hiljada ljudi.\nMnogi Poljaci podržavaju Trampovu zabranu imigracije iz šest većinski muslimanskih zemalja i oštro se protive obaveznim kvotama za prijem izbeglica iz Evrope.\nPredsednik je podsetio da je pozvao muslimanske zemlje da iskorene terorizam.\n“Moramo da budemo ujedinjeni protiv zajedničkih neprijatelja, da im oduzmemo teritoriju, izvore finansiranje i mreže i bilo kakvu ideološku podršku".\nOkupljeni građani, od kojih su mnogi navodno autobusima dovedeni iz mesta širom Poljske, više puta su uzvikivali "Donald Tramp" i "SAD".\nManje grupe demonstranata, koji su uglavnom protestovali zbog Trampove odluke da se povuče iz Pariskog klimatskog sporazuma, nisu imale pristup Trgu Krasinski.\nObraćajući se ispred spomenika Varšavskom ustanku iz 1944. godine, Tramp je hvalio svoje domaćine i pozdravio njihovu borbu za slobodu od nacista i komunističke vladavine.\n“Ti heroji su podsetnik da je Zapad spašen krvlju patriota, da svaka generacija mora da ustane i učestvuje u odbrani", rekao je američki predsednik.\nTakođe je pohvalio Varšavu zato što za odbranu izdvaja dva odsto bruto društvenog proizvoda i ustvrdio da američki pritisak na ostale članice NATO-a daje rezultata.\n“Zbog našeg insistiranja, milijarde dolara počele su da se slivaju u NATO...Sjedinjene Države su ne samo rečima, već i svojim potezima dokazale da čvrsto stoje iza Člana 5, obaveze za kolektivnu odbranu".\nPredsednici SAD i Poljske, Donald Tramp i Andžej Duda, na konferenciji za novinare u Varšavi\nTramp je prethodno, na zajedničkoj konferenciji za novinare sa poljskim kolegom Andžejom Dudom, rekao i da Sjedinjene Države sarađuju sa Poljskom u rešavanju problema ruskih "poteza i destabilizujućeg ponašanja u Ukrajini i drugde", i naglasio da su Sjedinjene Države rešene da osiguraju mir i bezbednost u istočnoj i centralnoj Evropi.\nRekao je i da veruje da je Rusija možda pokušala da se meša u prošlogodišnje američke predsedničke izbore, ali da su možda i drugi bili umešani.\nObećao je i da če okončati zavisnost Poljske od ruskog gasa i povećati isporuke tečnog gasa iz Sjedinjenih Država.\nAmerički predsednik je tokom posete Poljskoj takođe pozvao sve zemlje da su suprostave severnokorejskoj pretnji i da javno pokažu Pjongjangu "da će njegovo veoma loše ponašanje imati posledice". Istakao je da neće povlačiti crvene linije ili govoriti o svojim planovima, ali da razmišlja o "prično oštrim stvarima".\nSusret sa Merkel uoči samita G20\nPredsednik Tramp je posle posete Poljskoj doputovao u Hamburg, gde u petak počinje samit lidera najvećih svetskih ekonomija (G20).\nTramp se kasno u četvrtak po lokalnom vremenu sastao sa nemačkom kancelarkom Angelom Merkel, s kojom se kratko rukovao pred novinarima, pre razgovora koji je bio zatvoren za javnost.\nPredsednik SAD sa nemačkom kancelarkom Angelom Merkel uoči samita G20 u Hamburgu\nPortparol nemačke kancelarke rekao je da su Merkel i Tramp razgovarali o ekonomskim i trgovinskim pitanjima, najnovijoj severnokorejskoj raketnoj probi i sukobima na Bliskom istoku i u Ukrajini.\nMerkel je više puta kritikovala američkog predsednika zbog njegove odluke da povuče Sjedinjene Države iz Pariskog klimatskog sporazuma. Takođe je poručila da Evropa ne može više da se oslanja samo na Ameriku kao partnera na svetskoj sceni, te da Nemačka i Kina mogu da zajedno rešavaju svetske probleme.\nTramp je pak kritikovao politiku nemačke kancelarke da dozvoli imigrantima da uđu u Nemačku, istovremeno braneći svoju uredbu za ograničavanje imigracije iz šest većinski muslimanskih zemalja.\nMerkel i Tramp prvi put se sastali u Beloj kući u martu, a susret u Ovalnoj kancelariji i kasniju konferenciju za novinare obeležilo je niz neugodnih situacija.\nTrampa i ostale svetske lidere u Hamburgu su dočekali i protesti hiljada demonstranata, koji su se već sukobili sa policijom.\nUčesnici protesta u Hamburgu\nNemačka policija upotrebila je vodene topove i suzavac da bi potisnula demonstrante, koji su policajce gađali kamenicama, petardama i flašama.\nU Hamburgu su pooštrene mere bezbednosti, a ulicama patrolira 20 hiljada policajaca. Očekuje se da će se u gradu okupiti više od 100 hiljada demonstranata.


Činioci koji uslovljavaju kvalitet grožđa (IV), - Wine Style\nHome/Svet vina/Vinoskop/Činioci koji uslovljavaju kvalitet grožđa (IV)\nEvropljani stalno ističu lokaciju na kojoj se gaji loza kao presudnu za klasifikaciju vina po kvalitetu, pozivajući se na dvomilenijumsko iskustvo i vraćajući se u doba Rimljana. Najjače dokaze i objašnjenje koncepta teroar (fr. terroir) povlače iz francuskog Zavoda za zaštitu geografskog porekla, iza kojeg stoji viševekovna tradicija i iskustvo spajanja sorti vinove loze sa teroarom.\nSa druge strane, kritičari iz Novog sveta često opisuju teroar kao naučno nedokazan i u službi samog sebe. Za njih, terroir je samo sredstvo zahvaljujući kojem neki proizvođači iz Evrope uspevaju da postave određene norme, ekskluzivne franšize, održe imidž proizvoda… i steknu ekonomski primat.\nTo je francuski termin koji se upotrebljava za opisivanje trenutnih uslova koji kreiraju zemljište vinogradarskog terena. Topografski, geografski, morfološki i agro-pedološki činioci, način upravljanja i primena agrotehničkih mera utiču na kvalitet i definišu prepoznatljive granice vinogorja poznatih po najkvalitetnijim vinima. Dok precizan doprinos svakog od nabrojanih činilaca nije dovoljno poznat, iskustvo pokazuje da će dobar teroar uticati na laganu, ali kompletnu i kompleksnu maturaciju adekvatnih sorti grožđa vinove loze. Dodatno, može uticati i na specifičnost i konstantnost u sastavu šire iz godine u godinu, što nije karakteristično za lošiji teroar u istoj klimatskoj zoni. Dobar teroar takođe ograničava ekstremne klimatske promene koje se mogu javiti iz godine u godinu. Trebalo bi da ga karakteriše:\ndovoljan ali ne preteran sadržaj hranljivih materija u zemljištu, pogotovu u odnosu na azot;\nmogućnost da se umanji efekat nakon velikih kiša (dobra oceditost), naročito nakon faze šarka – ovo je karakteristično za duboka šljunkovita zemljišta, dobrih drenažnih karakteristika gde je koren dovoljno duboko da se izbegne dehidratacija biljke, ili sa druge strane, na težim glinovitim zemljištima (peskovita ilovača) koja veoma sporo upijaju vlagu, a višak se jednostavno sjuri po površini;\nsposobnost da se prevaziđe stres u veoma sušnim godinama, što bi za posledicu trebalo da ima duboku penetraciju krenovog sistema, dobar kapacitet zadržavanja vlage…\nPoslednja istraživanja u dolini Loare u Francuskoj pokušala su da povežu uticaj teroara na kvalitet vina. Na kaberneu fran, na podlozi SO4, pokazano je da su varijacije u zemljištu davale ujednačene karakteristične promene u kvalitetu vina. Dobijena vina su potom degustirali ekspertski paneli i procenjene su sve postojeće razlike za koje je smatrano da su rezultat uticaja teroara. Paneli su konstantno izdvajali vina iz određenih blokova, koja se karakterišu prepoznatljivošću i tipičnošću konstantnom iz godine u godinu.\nNaime, ključna karatkteristika dobrih teroara jeste dobra penetracija korenovog sistema u dublje nivoe zemljišta, kao i adekvatno iskorišćenje površinskog sloja kada su u pitanju finije korenove grane. Lošiji teroari su i pored dobre eksploatacije površinskog sloja zemljišta imali slabo razvijen korenov sistem, što se vezuje za lošiju strukturu zemljišta. Najbolji teroari odlikuju se adekvatnim sazrevanjem grožđa i kada spoljna temperatura nije na potrebnom nivou, ali je optimalna temperatura zemljišta u nivou sa najaktivnijim delom korenovog sistema.\nI pored svoje kompleksnosti, koncept teroara ima veliku vrednost. Kritičari i analitičari mogli bi da dovedu u pitanje njegov uticaj sa naučnog stanovišta, ali dovoljno govori činjenica da se na osnovu njega godinama unazad pravi razlika u kvalitetu i geografskom poreklu francuskih vina najvišeg kvaliteta.\nOstali relevantni činioci\nU najprestižnijim evropskim vinogorjima uobičajena je veoma gusta sadnja, 1 x 1 metar, čak i gušće. Smatra se da ovakva sadnja omogućuje bolji raspored lisne mase, a samim tim i optimalniju penetraciju korena i iskorišćenje zemljišta. Neki istraživači veruju da veća gustina sadnje, pri čemu su biljke manje, daje mogućnost bolje kontrole prinosa, čime je ispunjen preduslov za proizvodnju kvalitetnijih vina.\nTakvo mišeljenje je dominantno u francuskom vinogradarstvu do te mere da su po apelacijama uvedena stroga pravila o mogućnosti sadnje, pogotovu za dobijanje visokokvalitetnih vina.\nNa bogatim, vlažnim zemljištima koren veoma brzo iskoristi veliki deo dostupnog zemljišta. Na siromašnim zemljištima ovo nije slučaj, te je gusta sadnja pogodnija za postizanje željenog rasporeda korenovog sistema. Što je raspored biljaka bliži kvadratu, a dalji od pravougaonika, raspored korenovog sitema će biti bolji. Rad u Južnoafričkoj Republici pokazao je da gušća sadnja povećava iskorišćenje hranljivih materija i vode, ali povećava i stres u izrazito sušnim reonima. Rano u sezoni, gusto sađene biljke koriste prednost boljeg prodora sunčeve svetlosti, ali su iste izložene stresu nedostatka vode pri kraju sezone sazrevanja. Recimo, veoma gusto sađen pino crni (1 x 0,5 m, 1 x 1 m, i 2 x 1 m) nasuprot proređenoj sadnji (2 x 2 m, 3 x 1 m, 3 x 2 m i 3 x 3 m) sazreva ranije, karakteriše ga obojenija bobica, a samim tim stvara se preduslov za proizvodnju obojenijih i kvalitetnijih vina.\nMeđutim, s obzirom na to da nisu svi pokušaji guste sadnje rezultirali uspehom, pri donošenju odluke o formiranju novih zasada neophodno je poštovati određena pravila:\nGusta sadnja može uticati na smanjenje bujnosti i smanjen rast lastara u klimatima gde nije karakteristična bujnost. Kao takva, može stvoriti idealne mikroklimatske uslove za sazrevanje grožđa za najkvalitetnija vina.\nGusta sadnja na veoma bogatim zemljištima onemogućiće kontrolu prirasta u vinogradu – posledična bujnost lastara stvoriće nepovoljan mikroklimat među susednim čokotima.\nNa mestima gde je moguć češći vodeni stres poželjnija je ređa sadnja, kako bi se sačuvala dovoljna količina vode i time izbegao pad u kvalitetu usled velikog stresa.\nUticaj nivoa prinosa\nVećina vinograda u kojima se proizvodi grožđe za najkvalitetnija vina karakteriše se niskim do srednjim prinosom i veruje se da veći prinos onemogućuje postizanje željenog kvaliteta. Zapravo, to verovanje je toliko čvrsto da se zaštita geografskog porekla vina u određenim regijama Francuske može obavljati samo ukoliko je prinos grožđa bio ispod propisanih vrednosti po hektaru. Međutim, dok mnogi radovi ukazuju na to da nivo prinosa utiče na sastav i kvalitet grožđa, te se čak on povezuje sa nižim kvalitetom vina, drugi nalaze drugačije odgovore na varijacije u prinosu.\nPrinos može uticati na sastav grožđa i to na dva načina – direktno, kao posledica nivoa prinosa i indirektno, menjajući dinamiku sazrevanja. S obzirom na to da veći prinosi odlažu sazrevanje, nije lako oceniti direktan uticaj. Naime, neophodno je da se grožđe obere u adekvatnom trenutku, jednakom stadijumu zrelosti, a to često nije moguće. Iako se za optimalnu zrelost kao reper koristio sadržaj šećera, odnosno rastvorljivih materija, ne treba zanemariti ni uticaj drugih činilaca, tako da ne postoji univerzalan metod. U hladnijim regijama, sporije sazrevanje može da stvori posebno velike posledice – tada dozrevanje može da se odloži za kasnu jesen, kada nema dovoljno toplotne energije da bi se proces adekvatno okončao, čime se direktno utiče na smanjenje kvaliteta. Kašnjenje je manje kritično u toplijim podnebljima, te je uticaj na kompoziciju bobice grožđa više subjektivan. Većina radova još uvek ne uspeva da definiše ovaj problem, te neke od navedenih podataka treba prihvatiti sa rezervom.\nOčigledno je da, ako postoji optimalan prinos za željeni kvalitet, isti varira u odnosu na izabranu sortu vinove loze, klimatske i druge faktore sredine, gustinu sadnje, uzgojni oblik, rezidbu, itd. Međutim, u mnogim radovima ističe se da su viši sadržaj šećera (rastvorljive materije), viša pH vrednost i niže ukupne kiseline, direktna posledica niskog prinosa. S obzirom na to da sinteza šećera zavisi isključivo od fotosintetske aktivnosti, odnos lisne mase i roda predstavlja činilac sa odlučujućim uticajem na nivo šećera u bobici grožđa. Najčešće se navodi da je kritična vrednost pomenutog odnosa 7 do 10 cm2 po gramu, ispod koje je nivo šećera umanjen. Što se vrednost udaljava (rastući) od navedene, uticaj na rastvorljive materije je manji. Ovo je dokumentovano i u radu koji je pokazao da kada se kod kaberne sovinjona postigne odnos 10 cm2/g, uticaj prinosa na sadržaj šećera gotovo je zanemarljiv, ali se nastavlja porast pH vrednosti i pad ukupnih kiselina.\nNivo prinosa najčešće se reguliše brojem okaca tokom rezidbe, ali se takođe može regulisati i uklanjanjem određenog broja grozdova (zelena berba). Odgovarajući trenutak za uklanjanje grozdova, kako bi se nivoom prinosa uticalo na sazrevanje, jeste neposredno pre ili tokom faze šarka.\nZaključak je da sadržaj šećera raste nakon uklanjanja određenog broja grozdova, čime se postiže određeni nivo prinosa ispod kojeg nema više efekata. Grožđe nižeg prinosa najverovatnije će se karakterisati povišenom pH vrednošću, nižim sadržajem ukupnih kiselina, povišenim sadržajem antocijana i aromatičnih materija, te će rezultovati vinima uočljivo boljih karakteristika, odnosno višeg kvaliteta.\nZimska rezidba najviše utiče na nivo prinosa, a od ključnog je značaja da se uzgojni oblik prilagodi izabranoj sorti i mezoklimatu. Najčešće se ostavljaju duži lukovi ili kraći kondiri. U hladnijim podnebljima, gde rod može da bude nizak, preferiraju se duži lukovi kako bi se umanjila proporcija bazalnih jalovih okaca. Dokazi razlike u kvalitetu kao direktne posledice toga da li se radije koriste lukovi ili kondiri nego ukupan broj okaca i nivo prinosa, do sada nije potvrđen.\nKad se rezimira sve navedeno, čini se da je dilema previše. Ali mnogo toga je već poznato, tako da stečena znanja treba praktično primeniti kako bi se proizvođačima grožđa pomoglo u modifikovanju njihovih postupaka u cilju povećanja kvaliteta grožđa.\nZaključci su rezultat tradicije i istraživačkog rada; tradiciju ne treba zanemarivati, ali s obzirom na razlike među vinogradarskim oblastima, ne mogu se bezuslovno primenjivati sve nasleđene tehnike. Prema tome, dalji razvoj vinogorja najviše će zavisiti od primenjenog istraživanja.


Milion evra za Drvar od Srbije - Studio B\nMilion evra za Drvar od Srbije Tanjug\nEkonomijaEkonomija Pocetna 13. 09. 2019. 18:28:48\nSrbija će biti uz vas mnogo više nego ranije, poručio Vučić, tokom obilaska vrtića u Drvaru i dodao da je za taj grad iz Srbije prebačeno milion evra za ulaganje u najvažnije projekte.\nZa Drvar iz Srbije prebačeno milion evra za ulaganje u najvažnije projekte od interesa za građane, uključujući vodovod, izmirivanje dugovanja koja opština nije mogla da pokrije, rekao predsednik Vučić, po dolasku u Drvar, koji je većinski srpska opština na teritoriji Federacije Bosne i Hercegovine.\n„Veoma sam srećan što sam ovde. Neko mi je rekao da od Berlinskog kongresa svakako, a možda i od pre, nijedan od srpskih knezova, kraljeva, pa onda predsednika, premijera… nikad nije došao u Drvar. Srećan sam što sam ovde i što smo nešto malo mogli da pomognemo“, rekao je Vučić.\nDeo od milion evra koje je Srbija donirala Drvaru, odnosno 75.000 evra, biće izdvojeno za neisplaćene obaveze prema porodiljama, majkama sa troje i više dece i rešavanje sličnih problema sa kojima se suočava opština.\n„Ostalo će biti uloženo u najvažnije projekte. Molili smo ljude da dostave projekte, a imate gotov projekat za vodovod i u to će odmah biti uloženo „, rekao je Vučić.\nSpremni smo iz Beograda da uložimo u Drvar i taj novac će biti upotrebljen na najbolji način, rekao je predsednik, dodajući da pre pet-šest godina nije moglo da se pomogne ali da to nije pitanje njegove ili nečije volje već da li imate zdravu državu, mogućnosti za to.\n„Sutra da ne budem predsednik ostaće zapisano da sam svakoj opštini u RS, ali i u Glamoču, Drvaru, Petrovcu uložili za školu, vrtić…Nema opštine gde Srbija nije pružila pomoć“, poručio je Vučić.\nOn je stanovnicima Drvara poručio da ostanu na svojim ognjištima i naglasio da ovo nije kraj podrške Srbije.“Srbija će biti uz vas mnogo više nego ranije“, poručio je predšednik Vučić ispred vrtića „Majka hrabrost“ u Drvaru.\nOn je dodao da će Srbija nastaviti da pruža podršku ovom kraju i da će dati što bude potrebno.Posebno je naglasio i da će biti doneta odluka o davanju posebnih subvencija za naše ljude koji žele da ulažu u ove četiri opštine -Petrovac, Drvar, Grahovo, Glamoč.Te opštine će imati poseban podstrek Srbije, rekao je Vučić i dodao da novac za Drvar neće biti mali.\n„Osećaćete sve veću pomoć Srbije“, rekao je Vučić, ističući da se danas slavi život i da je srećan što je u vrtiću video 57 mališana.\n„Gledaćemo da obnovimo sve, jer moramo da pokažemo snagu razvoja, jačanja ekonomije i snagu bućnosti u koju verujemo“, poručio je Vučić i poželeo građanima dug i dobar život, kao i da imaju više dece.\nZa opstanak neophodno jedinstvo Srba\nPredsednik Vučić rekao u Drvaru da Srbija i Republika Srpka imaju dobre odnose i apelovao na građane da budu što jedinstveniji, jer samo tako, kaže, možemo da opstanemo.\nUpitan zašto su mnogima u regionu dobri odnosi Srbije i Srpske trn u oku, Vučić kaže:“Imamo dobre odnose, pre pet i po godina Dodik i ja smo se dogovorili – ne moramo uvek isto da mislimo, ali nikad nijedne loše reči ili žaoke da ne bude i nije ni bilo iz Srbije prema RS, i obrnuto. Imali smo u prošlosti mnogo problema zbog svađa, a u poslednjih pet i po godina – nijedne svađe, iako nekad nismo mislili isto. Ako hoćemo da opstanemo, moramo biti jedinstveni.“\nTo je bila i njegova poruka za Srbe u Drvaru i drugim mestima u Federaciji, da se slože oko osnovnih, važnih stvari.“Malo nas je, nećemo opstati ako ne budemo složniji, jedinstveniji, ako ne budemo imali viziju, ne samo za sebe, nego i za svoj narod u narednih deset, 50 godina. Pokušajte da se na lokalnom i svim drugim nivoima što bolje razumete i da se saglasite što više. Našu pomoć ćete uvek imati i, ako je potrebno, biće i veća“, rekao je Vučić.\nPredsednik Srbije je, nakon što ga je Milorad Dodik zamolio za novu pomoć, rekavši „iduće godine još jedan milion“, ispričao priču, odnosno anegdotu o Milanu Stojadinoviću.Stojadinović je u predvečerje rata boravio u Nemačkoj, kada je posetio Sajam automobila, gde mu je ponuđen najnoviji automobil mercedes.„Trudio se da čuva najbolje odnose sa Nemcima, da izvuče Srbiju iz sukoba. Nemci su mu rekli: “Ovo je poklon vama kao predsedniku srpske vlade“, a Stojadinović im je rekao da po zakonu nije dozvoljeno da prima poklone. Tada su mu rekli: “pa dobro koštaće vas jednu rajhsmarku“, na šta je Stojadinović kazao “hvala dajte mi onda dva odmah“. Tako se i Mile snalazi sa milionima na isti način“, našalio se Vučić.\nNovinare je interesovao i Vučićev komentar izjave predstavnika srpske opozicije da će izborni dan biti kulminacija istinske volje naroda, koja će se manifestovati izlaskom na ulice.Tim povodom Vučić je rekao da su izbori uvek kulminacija nečijeg uspeha ili neuspeha.“Lepo će biti videti čiji će to biti uspeh“, rekao je on novinarima, istakavši da ne želi da na tom mestu govori o „našim, tamo, svađama“.\nU vezi sa tom izjavom Nikole Jovanovića iz Narodne stranke, Vučić će je rekao i :“Mile (Dodik) me je pitao: “Ko je taj?“ Nije važno, jedva da i ja znam. Ne mogu ovde da govorim o tome, ljudi su se okupili ovde, srećni su, ne zato što sam ja važan, već zato što je došao legitmno izabrani predstavnik Srbije. Da ne pričamo o našim, tamo, svađama.“\nNa pitanje o izjavi lidera Dveri Boška Obradovića o OEBS-u, te konstataciju da deo opozicije „prvo traži da on zove OEBS, a onda postavljaju pitanje šta OEBS- može“, Vučić je rekao da danas, na mestu na kom se nalazi, ne želi mnogo da govori o njima.“Šta biste da vam ja sad kažem? Jesu li to oni koji su govorili da je Beograd na vodi moja fantazmagorija, da plate neće biti 500 evra… I sad ne znaju šta će sa sobom”, konstatovao je Vučić.“Jesu li to oni isti koji tuguju zbog svakog uspeha i napretku Srbije. Ovde su ljudi koji se raduju uspehu, napredku i progresu”, dodao je Vučić.\nJoš će ispasti da su Srbi bili fašisti u II sv. ratu\nNa kraju će da nas naprave da smo bili fašisti u Drugom svetskom ratu, da smo bili loša strana u Prvom svetskom ratu, iako smo strana pobednica, strana koja je trpela agresiju i koja je jedna od najstradalnijih zemalja i naroda, rekao je predsednik Srbije Aleksandar Vučić u Drvaru.\nOn je ranije danas posetio, sa sinom, kuću Gavrila Principa u selu Obljaj, u opštini Bosansko Grahovo.\nU izjavi Pink teleniziji se osvrnuo na sve češće poruke i pokušaje revizije istorije, odnosno uloge Srbije i srpskog naroda u dva svetska rata, u kojima je naša zemlja i naš narod bio na strani slobode, odnosno pobednika.\nPrincip je, podsetio je, bio mlad čovek koji je život posvetio borbi za slobodu, a da li je to Srbiji donelo veliku sreću ili nesreću, kaže Vučić – drugo je pitanje.“Princip je junak. Nije to radio zbog materijalne koristi ili zbog bilo čega što bi danas nekome moglo da bude motiv, već iz čvrste vere u slobodnu državu“, rekao je Vučić posle obilaska Principove kuće.\nVučić je poručio da je naše da radimo svoj posao i zajedno sa Republikom Srpskom i srpskim narodom u čitavoj BiH radimo na očuvanju nacionalnog identiteta, jezika i pisma.“I zato sam srećan što sam danas ovde“, rekao je Vučić i dodao da je Srbija Drvaru prebacila milion evra – od čega 75.000 direktno opštini, a 925.000 Vladi RS.\nVučić je primetio da se u tom kraju BiH od 1945. godine, kada je pobedila revolucija, gledalo da se, ako je moguće, ne uloži ništa, odnosno tamo gde su Srbi činili većinsko stanovništvo, sa obe strane granice između BiH i Hrvatske – nije se ulagalo, te da Tito, kog je narod tog kraja spasao, namerno nije želeo da se tamo ulaže.“Srbija nije mogla, jer nije imala novca. Danas ima nešto više i pomaže. Srećan sam i ponosan, jer sam siguran da se to neće lako ponoviti u budućnosti – ja sam predsednik države ili vlade koji je makar nešto u svakoj opštini RS i u sve četiri srpske opštine u FBIH nešto izgradio i uradio“, zaključio je Vučić.\nDodik: Važno nam je da je Srbija ovde sa nama\nVažno nam je da je Srbija ovde, da pokazuje da je ovde i da zajedno rešavamo pitanja, poručio je srspki član Predsedništva BiH Milorad Dodik, koji je u Drvaru, u Federaciji BiH, domaćin predsedniku Srbije Aleksandru Vučiću.Vučić danas boravi danas u Drvaru povodom obeležavanja „Dana sećanja“ – pomen na stradale Srbe u 20. veku, a obišao je vrtić „Majka hrabrost“.\nDodik je poručio žiteljima Drvara, koji su se okupili da dočekaju srpskog predsednika, da su došli da im kažu da su uz njih, da će biti uz njih i da će zajedno prolaziti kroz mnoge druge izazove.“Tu smo da gradimo novi život, zajedno smo sa vama“, poručio je Dodik.\nOn je istakao da Vučić bezgranično pomogao srpski narod, u četiri opštine u Federaciji, kao i 63 opštine u RS, te da se zahvaljujući njemu sprovod projekte i grade objekti koji će obeležiti prisustvo Srbije u tim opštinama.“Čitav narod vam je zahvalan. Verujem da vi ni sami ne znate koliko poštovanja uživate u narodu i koliko se ceni vaša podrška. Važno nam je da je Srbija ovde, da pokazuje da je ovde sa nama, da zajedno sa vama rešavamo pitanja“.\nDodik je preneo i anegdotu iz jednog kafea u Drvaru, pre nego što je predsednik Srbije stigao u taj grad, kada ga je jedan meštanin pitao da li je tačno da Vučić dolazi danas.Na potvrdan odgovor, uzvratio je Dodiku rečima: „Samo da znaš da svi Drvarčani znaju da “onaj Šepa“, kog smo spasli, a ništa nam nije pomogao. Više nam je Vučić pomogao za ovo kratko vreme, nego on za 40 godina“.\nUz primedbu da je to sada deo istorije, Dodik je poručuo da se mora ići sa novim pogledom u budućnost. „Republika Srpska stoji i pomaže koliko može, i Srbija je tu. Zajedno smo ovde i uveren sam da ćemo obnoviti Drvar kao jedno savremeno i pravo mesto za život“, zaključio je Dodik.\nVučić s načelnicima zapadnokrajških opština\nPredsednik Srbije Aleksandar Vučić sastao se večeras u Drvaru sa načelnicima zapadnokrajiških opština – Drvar, Glamoč, Bosanski Petrovac i Bosansko Grahovo, poslanicima u parlamentu BiH i delegatima u Domu naroda Parlamenta Federacije BiH.\nPrethodno je predsednik Srbije obišao vrtić „Majka hrabrost“.Vučiću je u Drvaru domaćin srpski član Predsedništva BiH Milorad Dodik, a u delegaciji iz Beograda su i generalni sekretar predsednika Srbije Nikola Selaković i ministri finansija i odbrane Srbije Siniša Mali i Aleksandar Vulin.U poseti Drvaru su i zamenik predsedavajućeg Doma naroda parlamenta BiH Nikola Špirihc, poslanik u Predstavnickom Domu parlamenta BiH Nenad Stevandić, direktor Republickog centra za istraživanje rata, ratnih zlocina i traženje nestalih lica Milorad Kojić, a tu je i načelnica opštine Drvar Dušica Runić.


Šta nam najčešće kvari odmor\nOko milion turista će ove godine završiti svoj odmor u suzama zbog raznoraznih razloga, uključujući pomeranje letova, bolest i loše vreme...\nTurska: Noćni život u Alanji\nU autobus koji vozi ka diskotekama Alanje utrčava desetak plavookih Šveđanki - veselih, raskalašnih, oskudno obučenih. One proslavljaju maturu i izgledaju kao da je upravo tog dana čitav svet...\nKo malo spava, malo će i živeti?\nOsobe koje spavaju manje od šest sati dnevno izložene su većem riziku od prerane smrti, upozorili su italijanski naučnici.\nA gde ćete vi proslaviti 1. maj?\nMeđunarodni praznik rada - 1. maj, većina Beograđana provešće neradno, na nekom od popularnih izletišta u okolini grada, a na raspolaganju će im biti i razgledanje nedavno obnovljenog Avalskog...\nProvedite odmor u vilama poznatih\nUdaljen od evropskog kopna skoro hiljadu kilometara (najbliža kontinentalna država je Norveška), Island predstavlja egzotiku druge vrste. Smešten u Severnom Okeanu, klimatski i geografski ne...


„Otkrij prošlost – dizajniraj budućnost“ – Agencija Lokalne Demokratije Prijedor\n„Otkrij prošlost – dizajniraj budućnost“\nAgencija lokalne demokratije Prijedor zahvaljujući podršci programa Bosnia and Herzegovina Resilience Initiative (BHRI), u periodu od 18-20 januara realizovala je posjetu lokacijama, kako bi mladi imali priliku da se upoznaju i istraže mjesta spomeničke baštine NOB-a.\nNeke od lokacija koje smo posjetili su: spomenici u užoj gradskoj zoni, spomen kuća porodice Stojanović, partizansko groblje na Urijama, spomenik na aerodromu Urije, posjeta Ljubiji, partizanskom groblju u Ljeskarama, spomenici u Velikom Palančištu i na Svalama.\nPored posjete istorijskim lokacijama u Prijedoru, mladi su imali priliku da čuju inspirativne i poučne životne priče od sagovornika koji su obilježili jednu epohu razvoja grada, industrijskom, ekonomskom, kulturnom i sportoskom smislu. Saznali smo više o istoriji fudbala, izgradnji fabrika, rokenrolu, igrankama, urbanizmu… Ali ne samo to, sagovornici su nam prenijeli svoje lične životne priče prožete kroz priču o Prijedoru u prošlosti. Nadahnuli su nas da budemo uporni, vjerujemo u sebe i svoje snove i da nijedna prepreka nije dovoljno velika kad imamo hrabrost i volju da je prevaziđemo.\nNastavljamo i dalje da identifikujemo i obilazimo lokacije koje nam pružaju uvid u hrabru prošlost stanovnika Kozare i Potkozarja, kao i saznajemo nove informacije o gradu o kom živomo iz ugla zanimljivih sagovornika i učesnika događaja koji su obilježili neki period razvoja Prijedora.\nU narednim projektnim aktivnostima predviđeno je da mladi daju svoj doprinos tako što će kreirati murale na tri lokacije u Prijedoru koji će biti inspirisani kulturno istorijskih nasljeđem.\nSve projektne aktivnosti pratiće mjere zastite i preporuke u cilju suzbijanja virusa korona.


Vud: Niko ne zna u kojoj fazi je iranski nuklearni program\n“Iranski nuklearni program nije samo problem Zapada već i cele medjunarodne zajednice”, ističe u razgovoru za naš program saradnik Nemačkog maršalovog fonda u Sjedinjenim Državama, Džozef Vud.\nVud: “Niko ne zna tačno u kojoj je fazi iranski nuklearni program. Ono što se zna na osnovu izveštaja Medjunarodne agencije za atomsku energiju i drugih izvora je da je taj program značajno napredovao u pogledu obogaćivanja uranijuma i da Iran najverovatnije poseduje ekspertizu za korišćenje tog uranijuma za izgradnju nuklernog oružja. Ono što je jasno medjunarodnoj zajednici jeste da Iran želi da proizvede nuklearno oružje i da je postigao značajan napredak u tom pravcu. Konkretni rezultati će se znati onog momenta kada Iran bude saopštio da poseduje bombu, a zatim i da ima sredstvo za njenu upotrebu.“\nGlas Amerike: Da li smatrate da postoji mogućnost vojne konfrontacije sa Iranom ukoliko Teheran ne odustane od svog nuklearnog programa?\nVud: „Ne znam da li će doći do direktne akcije SAD, saveznika ili Izraela protiv Irana. Prvo, ne postoji konsenzus za takvu akciju. Drugo, napad na Iran bi mogao da ima nesagledive posledice u pogledu političkih i drugih odnosa sa islamskim zemljama. I treće, takav poduhvat bi bio veoma skup i pitanje je da li bi bio uspešan. Ono što je u ovom momentu jasno jeste da bi - ukoliko se Iran domogne nuklearnog oružja - došlo do dramatičnog zaokreta u regionu. Verovatno je da bi regionalne zemlje, kao što je Saudijska Arabija i druge, mogle da zauzmu stav da i one moraju da proizvedu nuklearno oružje da bi parirale Iranu. Dakle, takva situacija bi dovela do opšteg povećanja napetosti i nesigurnosti.“\nGlas Amerike: Prema listu Njujork tajms, Bela kuća preispituje svoju nuklearnu politiku i nagoveštava da bi pod izvesnim uslovima mogla da koristi nuklearno oružje?\nVud: „Moje tumačenje je da Bela kuća ne isključuje mogućnost upotrebe nuklearnog oružja. Drugim rečima, kao i u prošlosti, SAD ostavljaju otvorenom tu opciju, odnosno mogućnost preventivnog napada pod odredjenim okolnostima. Medjutim, administracija predsednika Obame je sebi postavila zadatak da svet oslobodi nuklearnog oružja i u tom smislu predsednikova politika je u skladu sa američkom politikom još iz 60-tih godina i nastojanjima na suzbijanju širenja nuklearnog oružja, kako na našoj planeti tako i u svemiru. Administracija takodje želi da nastavi direktne razgovore sa Rusijom o nuklearnom razoružanju. Dakle, SAD imaju politiku i cilj da se smanji nuklearno naoružanje širom sveta, uključujući i mogućnost da se sasvim ukine njegova proizvodnja. Medjutim, predsednik Obama je takodje rekao da će zadržati nuklearne snage sve dok se ne ostvari ideja o svetu bez nuklearnog oružja. U medjuvremenu, SAD su jasno stavile do znanja da ne odustaju od mogućnosti preventivnog napada ali da će u doglednoj budućnosti koristiti svoj nuklearni arsenal prvenstveno kao snažno sredstvo odvaraćanja“


Medicinski fakultet namirio poreznike - juGmedia\nNIŠ – Medicinski fakultet koji je na ime poreza dugovao 168 miliona dinara vratio je više od polovine duga i više ne postoji opasnost od blokade računa.\nDug su počeli da isplaćuju septembra kada im je stiglo zvanično poresko rešenje a do sada su isplatili više od 90 miliona dinara. Dekan Stevan Ilić kaže da nijednog trenutka nisu doveli u pitanje kvalitet nastave ali su morali da se odreknu svih troškova koji nisu u službi nauke.\nOva obrazovna ustanova ima 500 zaposlenih od čega su 350 profesora i oko tri hiljade studenata. Problemi su se javili zbog neplaćenih doprinosa na honorare profesora i to u periodu od 2007. do 2011.godine. Dekan Stevan Ilić kaže da je blokada računa a zatim i gašenje fakulteta bila neminovnost ali da su uspeli da zaustave taj proces.\n„U jednom trenutku dug je iznosio 260 miliona dinara ali smo uložili žalbu pa je Poreska uprava 8.septembra donela rešenje da dugujemo 168 miliona dinara. Od tog iznosa 103 miliona dinara bile su kamate a glavnica 64 miliona dinara, kaže Ilić i dodaje da su se obraćali svima za pomoć barem kada je otpis kamate u pitanju.\nIlić kaže da su ispoštovali sve preporuke Ministartva prosvete i niškog Univerziteta kada su u pitanju troškovi koji plaćaju studenti.


U TOKU JE IZRADA JEDINSTVENOG JAVNOG REGISTRA ADMINISTRATIVNIH PROCEDURA I OSTALIH USLOVA POSLOVANJA: BIćE POPISANE SVE PROCEDURE U KOJIMA SE PRIVREDNI SUBEKTI OBRAćAJU DRżAVNOJ UPRAVI, BILO DA SU U PITANJU DOZVOLE, SAGLASNOSTI, REšENJA I DRUGO. OVE PROCEDURE ćE BITI OBJAšNJENE NA LAKO RAZUMLJIV NAčIN, KOJI ćE ZNAčAJNO OLAKšATI PRIVREDNICIMA, A SA DRUGE STRANE BIćE STVORENA OSNOVA ZA UKIDANJE NEPOTREBNIH PROCEDURA - "GILJOTINA PROPISA"\nZapočeta je izrada jedinstveng javnog registra administrativnih procedura i ostalih uslova poslovanja, koji će značajno olakšati privrednicima i omogućiti giljotinu propisa, izjavila je pomoćnica ministra privrede Katarina Obradović Jovanović.\n"Počela je realizacija veoma ambicioznog projekta da se popišu sve procedure u kojima se privredni subekti obraćaju državnoj upravi, bilo da su u pitanju dozvole, saglasnosti, rešenja i drugo. Da se popišu i objasne na način da su lako razumljivi privrednim subjektima čime će se značajno olakšati sa jedne strane, a sa druge strane biće stvorena osnova za ukidanje nepotrebnih procedura", rekla je Obradović Jovanović.\nObradović Jovanović je u Palati Srbija, gde je predstavljen Izveštaj o sprovođenju evropskog akta o malim preduzećaima na Zapadnom Balkanu i u Turskoj, rekla da je u tom Izveštaju najbolje ocenjena Srbija, zajedno sa Turskom i Makedonijom.\n"Taj akt predstavlja evropsku politiku razvoja sektora malih i srednjih preduzeća (MSP),a za zemlju kandidata kao što je Srbija to je veoma važan dokument i naša obaveza je da ga sprovodimo", istakla je pomoćnica ministra.\nKako kaže, naša nacionalna politika je usklađena sa ovim dokumentom tako da izveštaj predstavlja i ocenu sprovođenja politike MSP.\n"Nama je drago da je u izveštaju konstatovano da je Srbija, uz Tursku i Makedoniju, najnaprednija u smislu usklađivanja svojih politika i prakse u ovoj oblasti sa politikom EU", istakla je ona.\nTaj akt se sprovodi već više godina i sadrži 10 smernica šta treba uraditi da bi poslovno okruženje za MSP bilo povoljno, a najveći rezultat biće postignut sprovođenjem aktivnosti u okviru "Godine preduzetništva", koja je proglašena u Srbiji tokom 2016. godine.\nObradović - Jovanović je podsetila da je Vlada Republike Srbije u 2016. godini predvidela 33 nacionalna programa sa različitim vidovima podrške.\nPrema njenim rečima, najvažnije je da se nastave reforme poslovnog okruženja u smislu smanjenja parafisklanih nameta i stvaranja transparentnijeg okruženja i upravo zato je počela izrada jedinstvenog registra procedura.\nOna je dodala da je pomenuti izveštaj važan dokument za Srbiju kada je reč o pregovaračkom Poglavlju 20.\nŠef Sektora za evropske integracije Delegacije EU u Srbiji Frejk Janmat izjavio je da EU ima pristup proširenju koji utvrđuje tri priritetne zone - vladavinu zakona, reormu javnog sektora i ekonomske reforme.\n"Ovaj izveštaj nam pruža dobre savete kako da idemo napred, ali i da vidimo koja su ograničenja. Takođe, na osnovu njega pravimo proceni koliko se prilagođavamo evropskim standarima kada je reč o malim preduzećima", rekao je Janmat.\nOn je naveo da EU očekuje od Srbije napredak u svih 35 pregovaračkih poglavlja, kao i Poglavlju 20 koje se odnosi na preduzetništvo i privrednu politiku.\nEU je, kako kaže, prilično zadovoljna što je Srbija usvojila Strategiju za razvoj MSP i preduzetništva od 2015. do 2020. godine i Akcioni plan.\nJanmat je rekao da, ipak, u Srbiji još nisu smanjeni parafisklani nameti zbog složenosti tog posla ili zbog lokalnih samouprava, ali da je veoma dobro što je Vlada Republike Srbije proglasila "Godinu preduzetništva" u Srbiji. On je dodao da će EU nastaviti da pomaže Srbiju i u toj oblasti u narednom periodu.


Fond PIO: Isplata decembarske penzije | Trebinje Danas\nFond PIO: Isplata decembarske penzije\n04.01.2021. u 11:12\nFond za penzijsko i invalidsko osiguranje Republike Srpske obavještava korisnike prava da isplata redovnog mjesečnog primanja za decembar 2020. godine počinje 04. januara 2021. godine, saopšteno je iz PR službe Fonda PIO.\nIsplatom penzije za decembar obuhvaćeno je ukupno 271.004 korisnika prava, od čega je 219.389 u Republici Srpskoj, a van Republike 51.615 korisnik prava.\nZa isplatu penzije za decembar potrebno je 95,98 miliona KM u neto iznosu, odnosno 97,18 miliona KM u bruto iznosu, navodi se u saopštenju.\nProsječna penzija iznosi 393,75 KM i čini 40,63 odsto prosječne plate u Republici Srpskoj.\nIznos najniže penzije za staž od 40 i više godina je 403,71 KM i čini 41,66 odsto prosječne plate u Republici Srpskoj.\nZa puni staž osiguranja od 40 godina prosječna penzija za decembar iznosi 578,92KM, što čini 59,74 odsto od prosječne plate u Republici.\nIznos najviše penzije za decembar u Republici Srpskoj je 2.076,35 KM, saopšteno je iz PR službe Fonda PIO.\nPrihod po osnovu doprinosa za penzijsko i invalidsko osiguranje u decembru 2020. godine iznosio je 90,80miliona KM.\nStrukturu korisnika prava za decembar čine starosne penzije sa 58,96 odsto, porodične sa 27,22 odsto, invalidske sa 13,74 odsto i ostala prava sa 0,08 odsto.


Počeo je najiščekivaniji 38. NIVEA BH Fashion Week Sarajevo s odličnim programom, gdje će vodeći BH dizajneri i noviteti BH modne scene predstaviti svoje nove kolekcije.\nSvečano otvorenje 38.NIVEA BH Fashion Week Sarajevo pripalo je modnom brendu “PARADI COUTURE” I njenom osnivaču Ernadi Mujić.\nNakon svečanog otvaranja na pisti ste mogli da vidite I kreacije sarajevske dizajnerice I osnivača domaćeg modnog brenda “ART BY TEA” , Tee Zubović, koja je u svojoj kolekciji bila inspirisana djelima renesansnog slikara Botticellija.\nModna dizajnerica Marijeta Ferri, rođena Dubrovčanka sa adresom u Sarajevu, se također predstavila svojom novom kolekciju za koju kaže da je inspirisana morem I bojama mediteranskog porijekla.\nPoslije uživanja u bojama Mediterana na pisti prve večeri predstaio se modni brend “Anastasija Fashion” iz Banja Luke, gdje su svojim dugogodišnjim radom uspjeli da zadovolje I najistančanije ženske ukuse, a dokazali su da se to desilo I prve večeri.\nNakon revijalnog dijela gosti su mogli da uživaju I u After Partiju gdje će pored dobre atmosfere konzumirati I pića “ Vitinka”, I vino vinarije “Anđelić”\nPromocije novih kolekcija na 38.NIVEA BH Fashion Week Sarajevo\nProgram predstojeće sedmice mode 38.NIVEA BH Fashion Week Sarajevo revijalno predstavlja najkvalitetnije aktere naše modne scene koji imaju kontinuitet u dizajniranju, sposobnost za dizajn i kreativnost.\nSvoje kolekcije će između ostalih predstaviti modni dizajneri Ernada Mujić i njen brend “PARADI COUTURE”, Tea Zubović osnivač brenda “ART BY TEA”, Emir Medić, Tolga Cam, Marijeta Ferri, Anastasija Fashion, Modiana, Deichmann, Aida Vrabac, Svjetlana Vuković Ceca, Marina Kosorić, Istok Bratić, Wera Berto, I dr.\nZakoračite u svijet mode I prijavite se u najuspješniju modnu agenciju Abc models Mgmt International koja je odskočna daska za poslovni uspjeh bh modela u svjetskim prijestolnicama mode.\nPozivamo sve zainteresirane djevojke od 14-24 godine da dođu na generalni casting povodom revija dizajnerskih kolekcija za 38.NIVEA BH Fashion Week Sarajevo , koji će se održati 26.aprila u hotelu “Holiday” sa početkom u 17h. Najboljima će biti pružena prilika da rade revije na najutjecajnijoj sedmici mode, ali I mogućnost da se predstave mnogobrojnim modnim scoutima koji dolaze iz Turske, Italije, Austrije i Francuske.\nZa dio estetske pripreme bit će zaduženi make up artisti koji su završili master class profesionalne škole šminkanja "Glamorous make-up" kao i mnogobrojni drugi make up artisti I frizeri koji će svojim znanjem, tehnikom i vještinom pokazati nove beauty & hair trendove ove sezone.\nBogati modni program će zasigurno mnoge ostaviti bez daha, a nakon toga očekuje nas After Party uz koji će posjetitelji imati priliku da pored odlične muzike I performansa, uživaju uz RedBull, Vitinku i vina “Anđelić”.


BIJENALE MLADIH – JAVNE PRIPREME 2 – ULUS\nU okviru prve faze javnih priprema, grupa od preko 50 mladih ljudi koji deluju u polju kulture i umetnosti je uz pomoć Umetničkog saveta ULUS-a odlučivala o načinu samoorganizacije izložbe mladih, sistemu donošenja odluka, tematskom okviru budućeg Bijenala i izbora saradnika i partnera. Bijenale je stoga zamišljeno kao dinamička programska celina utemeljena na zajedničkom interesu i prepoznatim potrebama aktivnih učesnika i učesnica ovog procesa, što uključuje ne samo produkciju i izvođenje umetničkih radova, već i izgradnju diskursa i distribuciju znanja.\nDruga faza javnih priprema zamišljena je kao program podrške u promišljanju modela funkcionisanja kojim bi se unapredio rad grupe i proširila znanja učesnika/ca. Programom će biti obuhvaćene dvodnevne radionice koje će voditi Stevan Vuković, kustos, Marijana Cvetković, producentkinja, Irena Ristić, pozorišna rediteljka i psihološkinja, Maja Lalić, arhitekta, producentkinja i radnica u kulturi i Maja Ćirić, nezavisna kustoskinja. Kroz radioničarski program Grupa učesnika/ca priprema Bijenala mladih 2021 će istraživati alternativne, egalitarne načine društvenog organizovanja i konkretnije razviti nacrt planiranog projekta u organizacionom i finansijkom pogledu.\nRadionice će biti realizovane od decembra 2020. do kraja februara 2021. godine u prostoru Udruženja likovnih umetnika Srbije, snimane i direktno prenošene preko YouTube kanala ULUS-a. U slučaju vanredne situacije i zabrane okupljanja, radionice će biti realizovane onlajn, putem Zoom platforme. Projekat BIJENALE MLADIH – JAVNE PRIPREME 2 je podržan u okviru konkursa za mikroprojekte saradnje Platforme za teoriju i praksu društvenih dobra – Zajedničko.\nKategorija: Projekti 30. новембра 2020.\nOznake: 2020bijenale mladih\nPRETHODNAPrevious post:MEĐUNARODNA KONFERENCIJA “ANOTHER ARTWORLD: MANIFESTATIONS AND CONDITIONS OF EQUITY IN VISUAL ARTS”SLEDEĆANext post:Program konferencije Novi svet umetnosti / 3. i 4. decembar 2020\nPOLJE UMETNOSTI – POLJE BORBE / Panel diskusija o borbama za bolje uslove rada u umetnosti\nAnketa o iskustvima vizuelnih umetnika sa poreskim postupkom


FOTOGALERIJA: Blokada saobraćaja u Beogradu zbog trole 28\nGrupa od par desetina građana blokirala je u utorak saobraćaj u širem centru Beograda, zahtevajući od gradske vlasti da vrati ukinutu trolejbusku liniju 28, koja je decenijama spajala stanovnike opštine Zvezdara sa centrom glavnog grada.\nKao i na sličnom okupljanju 14. decembra, okupljeni prethodno nisu prijavili protest, pa su umesto stajanjem, ulicu blokirali neprekidnom šetnjom na pešačkom prelazu na uglu ulica Jaše Prodanovića i Ruvarčeve.\nSaobraćaj je na tom potezu bio u potpunoj blokadi od 18 do 18.30 sati.\nProtest je održan u danu kada je Miloš Vučković, jedan od članova udruženja građana "Vratimo trolu 28", napadnut u u zgradi Skupštine opštine Zvezdara, gde je prisustvovao sednici na kojoj je nekoliko opozicionih odbornika podnelo predlog za raspravu o ovoj inicijativi građana.\nSednici je prisustvovala i Teodora Budimir iz ove grupe građana, koja kaže za Radio Slobodna Evropa (RSE) da se na toj sednici pojavila i druga grupa, za koje pretpostavlja da ih je organizovala vladajuća Srpska napredna stranka (SNS).\n"Na ulazu u salu su nas pitali da li smo sa SNS liste ili sa liste grupe građana. Na sednici nismo dobili podršku odbornika. Oni su glasali protiv inicijative da se vrati trola na liniji 28. Kada smo napustili sednicu, sačekala nas je grupa aktivista ili građana sa te druge liste, koji su se gurali, blokirali nam izlaz i udarili našeg aktivistu Miloša Vučkovića u glavu", kaže Teodora Budimir.\nIncident u beogradskoj Opštini Zvezdara\nGrađani su nezadovoljni što je trolejbuska linija broj 28 ukinuta bez prethodne konsultacije sa stanovnicima. Na protest je došla i studentkinja Ružica, koja kaže da je, ukidanjem te linije, put do centra grada postao znatno komplikovaniji.\n"Ja živim na Zvezdari, a studiram u centru grada i to je jedina linija koja povezuje studentski dom sa fakultetom, tako da su nas dosta zakinuli. Pre nam je bilo potrebno petnaestak minuta da dođemo do fakulteta, a sad sa presedanjem čak i do sat vremena", rekla nam je Ružica.\nGrađani su sličan protest održali 14. decembra na Zvezdari, a 29. novembra su Sekretarijatu za javni prevoz predali peticiju sa više od 4.000 potpisa za vraćanje dvadesetosmice.\nDanijela Ognjenović, učesnica protesta, kaže da joj nije jasno zbog čega gradska vlast ignoriše zahtev građana.\n"Ne vidim razloge za inat i za to da se ne poslušaju građani. Ovo nema nikakvu političku konotaciju, već samo ima veze sa kvalitetom funkcionisanja grada. Tako da smo zaista razočarani tim stavom", kaže Danijela Ognjenović.\nPodsetimo, dvadesetosmica je privremeno ukinuta dok je trajala rekonstrukcija Trga Republike, a nakon što su radovi završeni, linija nije vraćena. Nekoliko drugih linija, koje su takođe saobraćale do centra grada je po završetku rekonstrukcije skraćeno, te ni one više ne saobraćaju do glavnog gradskog trga.


Zbog pčela voćke daju kvalitetnije plodove - Agro TV\nPočetna Agro svet Zbog pčela voćke daju kvalitetnije plodove\nZbog pčela voćke daju kvalitetnije plodove\nOd svih vrsta voćaka – šljiva i jabuka imaju najveću zavisnost od oprašivačke funkcije pčela. Ovo je zbog toga što su pčele praktično jedini prenosioci šljivinog cvetnog praha.\nPojedine, izuzetno kvalitetne sorte šljiva, poznate kao samobesplodne, kao što su čačanska rana, čačanska najbolja, čačanski šećer i druge, uopšte ne mogu da zametnu plodove ukoliko na njihove cvetove pčele ne donesu cvetni prah sa cvetova drugih sorti. Poznati su slučajevi da su u nekim savremenim zasadima šljiva ove sorte iskrčene jer godinama nisu rađale, iako su negovane uz primenu najintenzivnijih mera agrotehnike. Jedini uzrok nerodnosti bio je odsustvo pčela – oprašivača u vreme cvetanja, ali to je na žalost ustanovljeno tek posle krčenja voćaka.\nTakođe, zasadi ostalih, a naročito delimično samooplodnih sorti jabuka i drugih voćaka, daju daleko veće prinose ako se u vreme cvetanja u njihovoj neposrednoj blizini nalaze pčele.\nU zemljama sa najintenzivnijom poljoprivredom, vlasnici velikih zasada voćaka, u vreme cvetanja iznajmljuju pčele i raspoređuju ih tako da njihovim oprašivačkim radom budu pokrivene kompletne površine. Pčelarima se plaća zakupnina i nadoknađuju troškovi za dovoz i odvoz pčelinjaka, a pčele se u voćnjacima čuvaju kao najveća dragocenost. Od ovako organizovane saradnje koristi imaju i voćari i pčelari. Voćarima se višestruko povećavaju prinosi i prihodi, a pčelarima pored neposrednih prihoda od zakupnine, obezbeđuju brži prolećni razvoj pčelinjih društava, a nekad i viškovi veoma kvalitetnog voćnog meda.\nNašim zakonskim propisima poljoprivredni proizvođači su obavezni da o planiranom prskanju gajenih biljaka preparatima otrovnim za pčele obaveste pčelare u svom okruženju u prečniku od 5 km.


Zatvoren britanski konzulat u Peterburgu - Sputnjik Srbija\nZatvoren britanski konzulat u Peterburgu\n20:50 07.06.2018 (osveženo 20:51 07.06.2018) Preuzmite kraći link\nBritanski generalni konzulat u Sankt Peterburgu više ne radi, saopštio je u četvrtak na prijemu u Moskvi ambasador Velike Britanije u Rusiji Lori Bristou.\n„Pre nekoliko dana održan je poslednji prijem u Sankt Peterburgu u čast kraljičinog rođendana. Generalni konzulat predstavljao je Veliku Britaniju 26 godina, gradeći dugoročne uzajamno korisne odnose“, rekao je Bristou.\n„Kao što znate, sada je teško vreme za britansko-ruske odnose. Nakon napada u Solsberiju, bili smo prinuđeni da preispitamo odnose s ruskom vladom, i to je dovelo do određenih posledica“, dodao je ambasador.\nU engleskom gradu Solsberiju 4. marta su, kako tvrde britanske vlasti, otrovani bivši dvostruki agent Sergej Skripalj i njegova kćerka Julija, što je izazvalo međunarodni skandal i naglo pogoršalo rusko-britanske odnose. London tvrdi da je za trovanje Skripalja hemijskom supstancom A-234 odgovorna Rusija, što Moskva kategorički negira.\ngeneralni konzulat, britanski ambasador, Lori Bristou, Sankt Peterburg, Velika Britanija


Izvor: B92 arhiva vesti 12.12.2017 - Naslovi.net\n"Kao što je Vučić najavio – Zaev nije održao reč"\nBeograd -- Ministar odbrane Aleksandar Vulin izjavio je da makedonski premijer Zoran Zaev nije održao reč. On je to izjavio povodom izjave makedonskog premijera Zorana Zaeva da Priština treba da računa na podršku Makedonije "u svim procesima". Vulin… »\nB92: Zaev Haradinaju: Podržaćemo vas, ali Srbija nam je susedB92: Zaev počeo posetu Kosovu, dočekan s najvišim počastima\nPariz -- Predsednik Srbije Aleksandar Vučić je u Parizu na samitu o klimatskim promenama. On je komentarisao i juče otvorena dva poglavlja u pregovorima sa EU. Učešće na samitu o klimi predsednik Srbije vidi kao priliku da se sastane sa francuskim… »\nB92: Vučić na samitu o klimatskim promenama u Parizu\nMinistar spoljnih poslova Ivica Dačić izjavio je u Briselu da za Srbiju nije prihvatljiva ideja da ceo region treba "u jednom paketu" pristupi EU. On je istakao da svako treba da napreduje brzinom koju zaslužuje. Dačič je rekao novinarima, posle… »\nB92: Dačić: Srbija, uz CG, lider u procesu pristupanja u EUB92: Dačić na radnom ručku šefova diplomatije EU\n12.12.2017 B92, kategorije


Dogovoreno uspostavljanje Centra za upravljanje kvalitetom zraka u KS - Akta.ba\n20.01.2021. 11:29 / Izvor: Akta.ba\nMinistar komunalne privrede, infrastrukture, prostornog uređenja, građenja i zaštite okoliša Enver Hadžiahmetović i njegovi saradnici održali su jučer sastanak sa članovima Radne grupe koju je formirala Vlada Kantona Sarajevo (KS) 2019. godine, radi izrade Elaborata o opravdanosti uspostave Centra za upravljanje kvalitetom zraka u Kantonu Sarajevo.\nČlanovi Radne grupe: Aleksandar Knežević, Kasim Tatić, pomoćnik ministra za upravu u Ministarstvu pravde i uprave KS Goran Rokvić, pomoćnik ministra u Sektoru zaštite okoliša Zijada Krvavac i stručni savjetnik u Sektoru zaštite okoliša Mia Maslo Kapidžić.\n"U slučaju formiranja Centra kao uprave u sastavu Ministarstva, neophodno je prethodno pristupiti izmjenama navedenog Zakona kako bi se njime predvidjelo uspostavljanje Centra kao uprave. Također bi bila neophodna izmjena odredbi Odluke o zaštiti i poboljšanju kvaliteta zraka u Kantonu Sarajevo, a što bi formiranje Centra prolongiralo za naredni period i to sa neizvjesnim ishodom", istaklo je nekoliko aktera sastanka.\n"Uvažavajući značaj zaštite i kontrole kvaliteta zraka u Kantonu Sarajevo, posebno imajući u vidu njegov aspekt direktnog utjecaja na zdravlje ljudi, aktivnosti na formiranju ovog centra predstavljaju jedan od prioritetnih ciljeva i zadataka Vlade KS", naglasio je ministar Hadžiahmetović.\nZbog svega ovoga, ovaj radno-konsultativni sastanak je imao za cilj razmatranje svih pravnih i tehničkih mogućnosti, te donošenje neophodnih zaključaka, koji će prethoditi i doprinijeti poduzimanju konkretnih mjera i aktivnosti na hitnom uspostavljanju ovog centra, navodi se u saopćenju.\n"Dogovorili smo se da što prije pristupimo svim neophodnim aktivnostima na uspostavljanju i početku rada ovog centra, i to kao osnovne organizacione jedinice unutar našeg resornog ministarstva", najavio je ministar Hadžiahmetović.


Razminiravanje Medoševca, pronađenje četiri kasetne bombe – RTV SUNCE Arandjelovac\nHome » Srbija » Razminiravanje Medoševca, pronađenje četiri kasetne bombe\nRazminiravanje Medoševca, pronađenje četiri kasetne bombe\nVeć prvog dana rada demineri iz Udruženja “Stop minama” sa Pala, pronašli su na fudbalskom terenu u Medoševcu četiri kasetne bombe. Projekat je veoma složen jer se čisti površina od 12 hektara, sa skoro 300 naseljenih kuća, odmah pored vojnog aerodroma.\n“Demineri moraju svako dvorište da pređu, svaki plac, svaku površinu demineri moraju da pregledaju i zato je to veoma bezbednosni rizik. Kasetne bombe su izuzetno opasne, nema pomeranje, nema neutralizacije, kako se koja pronađe mora da se uništi na licu mesta”, istakao je Bojan Glamočlija, direktor Centra za razminiranje.\nDemineri će raditi svakog dana od 8 do 15 sati, a stanovništvo mora da se pridržava uputstava. Kažu da posao može da se obavi bez evakuacije ljudi.\n“Ovo je neki način za koji mi smatramo da može da funkcioniše da ljudima ne sprečavamo život, a da ljudi opet budu samodisciplinovani”, rekao je Radisav Živković, predsednik Udruženja “Stop minama”.\nOvaj projekat naša Vlada radi u saradnji sa vladama Sjedinjenih Država i Republike Koreje.\n“Od 2007. Sjedinjene Države su uložile preko 20 miliona dolara u uništavanje preostale municije u Srbiji. Nastavićemo, jer osećemo da je to naša obeveza prema građanima Srbije”, naveo je Entoni Godfri, ambasador SAD u Srbiji.\n“Zajedno sa srpskom i američkom Vladom prošle godine smo završili ovakav projekat u Bujanovcu i zato se nadam da će i ovaj posao koji smo započeli u Nišu imati veliki uspeh”, napomenuo je Tivon Seol, iz Ambasade Republike Koreje.\nČišćenje kasetnih bombi u ovom naselju trebalo bi da bude završeno za mesec dana.\nPrethodna: Svaki treći petnaestogodišnjak funkcionalno nepismen\nSledeća: Svečanom akademijom obeleženo 70 godina rukometa u Srbiji


Usvojen prijedlog zakona o prestanku mandata VSTS-a BiH\nDevet dana je trajalo srpsko jedinstvo i odanost Narodnoj skupštini Republike Srpske. Sve je palo u vodu danas, kada su poslanici SDS-a i PDP-a uz pomoć SDA u Predstavničkom domu bh. parlamenta progurali zahtjev SDS-ovog Dragana Mektića da se po hitnom postupku razmatra Prijedlog zakona o prestanku mandata Visokog sudskog i tužilačkog savjeta BiH u sadašnjem sastavu - koji je na kraju i usvojen.\nTime su poslanici ovih partija direktno išli protiv zaključaka parlamenta Srpske da se ne donose bilo kakve odluke u organima BiH dok se ne nađe rješenje za strane sudije u Ustavnom sudu BiH.\nŽao mi je što je srpsko jedinstvo u Sarajevu trajalo kratko, ali svima je jasno šta će na kraju biti sa ovim zakonom - poručio je srpski član Predsjedništva BiH.\n"Svakome je jasno u BiH, a trebalo bi da bude jasno i SDS-u i PDP-u, a i njihovom rukovodstvu, da taj zakon o smjeni VSTS-a neće proći u Domu naroda i samim tim neće dobiti snagu. Ali, ako je politička igra u tome da se to sve svali na Dom naroda i političke partije koje ovdje imaju većinu, nemamo ništa protiv", rekao je Milorad Dodik, srpski član Predsjedništva BiH.\nLider SDS-a sada kaže da je već u startu imao ozbiljne rezerve prema odlukama Narodne skupštine Republike Srpske. Mirko Šarović ne vidi ništa sporno u zakonskoj proceduri koju je pokrenula njegova partija, jer je, prema njemu, pitanje VSTS-a značajnije od pitanja stranih sudija u Ustavnom sudu BiH.\n"Podržaćemo prijedlog zakona koji se odnosi na završetak mandata VSTS-a. Zato što smatramo da je to poseban slučaj, da je to izuzetno važno za sve u BiH, da je pitanje vladavine prava na takvom nivou da ćemo sigurno ići ka tome da se ovaj zakon podrži", istakao je Mirko Šarović, predsjedavajući Kluba poslanika SDS u PD PS BiH.\nŠarović je svjestan da ovaj zakon neće proći Dom naroda, ali ga to nije spriječilo da ga zajedno sa PDP-om i SDA uputi u proceduru. Poslanici SNSD-a i Srpskog kluba smatraju da se radi o trošenju vremena na nešto što će svakako da padne u Domu naroda, a čak i da uspije - ništa ne bi promijenilo. Ocjenjuju da Mektić i ostali iz SDS-a i PDP-a na ovaj način rade "prljavi posao" šefa SDA, Bakira Izetbegovića.\n"Pa to je neki dug iz stare koalicije. Vi ste vidjeli da je gospodin Izetbegović tražio prvo smjenu gospodina Tegeltije, da to uradi VSTS, kada je vidio da to ne prolazi, onda je bilo ono "ima neka tajna veza" pa je Mektić tražio da se smjeni čitav VSTS. Što je, da kažemo, potpuno jasno - sinergijsko dejstvo stare koalicije", naglasio je Nenad Stevandić, predsjedavajući Srpskog kluba poslanika u PD PS BiH.\n"Ovaj zakon neće riješiti stanje u pravosuđu, radi se o političkoj odluci Predsjedništva SDA, koja je Zaključkom broj 11 donijela odluku da treba da se izvrše kadrovske smjene u VSTS-u, i ovoga puta kao izvođači radova, nažalost, izabrani su - i prihvatili su očigledno - kolege iz SDS-a i PDP-a, konkretno gospodin Mektić kao predlagač ovog zakona", rekla je Snježana Novaković Bursać, predsjedavajuća Kluba poslanika SNSD u PD PS BiH.\nObrazlažući svoj zahtjev, Mektić je ocijenio da je neophodno što prije reformisati VSTS i pravosudni sistem u BiH. Predsjednik VSTS-a, Milan Tegeltija, poručuje Mektiću da njegova inicijativa predstavlja očigledni politički pritisak od strane poslanika kojeg očekuje suđenje.\n"To je eklatantan i flagrantan primjer političkog pritiska, kako se poslanik protiv kojeg je potvrđena optužnica za korupciju, želi obračunati sa pravosuđem i tako poslati poruku tužiocima i sudijama koji postupaju u njegovom predmetu o svojoj nedodirljivosti i mogućim posljedicama", istakao je Milan Tegeltija, predsjednik VSTS BiH.\nPredloženim zakonom predviđa se da mandat aktuelnim članovima VSTS-a BiH prestane 15. juna, a da najkasnije do 8. juna pravosudni organi, advokatske komore i institucije BiH koje biraju članove VSTS-a provedu postupak izbora novih članova tog tijela. Ipak, predloženo zakonsko rješenje mora da usvoji i Dom naroda - a šanse da ga prihvati Klub Srba su ravne nuli.\nDragan Mektić VSTS PD PS BiH\nTegeltija za ATV: Problematičan Zakon o prestanku mandata članovima VSTS\nZasnovani na Ustavu i Zakonu o VSTS\nUdruženje sudija: Podržavamo stavove predsjednika VSTS-a


Beograd -- Belgijski Delez koji je postao vlasnik najvećeg trgovinskog lanca u Srbiji - Delta Maksija, isplatiće 932,5 miliona evra u tranšama u narednih mesec dana.\nTako će se, praktično već u septembru u finansijskim tokovima Srbije naći gotovo milijarda evra.\nČitav ovaj paket, stručnjaci tvrde srpska ekonomija osetiće na dva polja - kroz uvoz i kurs.\nOsim Delta Maksija koji će, kako je najavljivano, iznos od 600 miliona iskoristiti za planirana ulaganja u agrar i nekretnine, odnosno izgradnju šoping-molova, dugovi dobavljača biće podmireni sa 300 miliona evra.\n"Sredstva koja su namenjena dobavljačima povećaće njihovu likvidnost. Oni će deo tog novca pretvoriti u dinare i imaćemo veću ponudu evra na međubankarskom tržištu. Porez će ići u rezerve i neće uticati na kurs", kaže ekonomista Goran Nikolić.\nOn dodaje da će "ako Delta novac investira dalje i to imati dva uticaja. Pre svega povećaće se uvoz, jer svaka investicija znači nabavku opreme i mašina, prvenstveno iz uvoza. Povećaće se i domaća tražnja i prodaja evra".\n"Suštinski verujem da će kurs dinara biti stabilan do izbora, jer devizne rezevre su toliko velike da dinar može da se brani. To je i politička odluka i deo strategije da inflacija bude jednocifrena", kaže Nikolić.\nNesumnjivo je da će ova finansijska injekcija uticati pozitivno na jačanje domaće valute, ali i na oporavak dobavljača koje su u prethodnom periodu robu isporučivali prodavnicama Delta maksi sistema. "Tih 300 miliona evra će biti velika relaksacija za mnoge firme, koje su imale finansijskih teškoća", kaže ekonomista Aleksandar Stevanović.\nStevanović smatra da će "priliv ovog novca kratkoročno, možda i dugoročno stabilizovati kurs. Ako tih 600 miliona evra Delta uloži u agrar imaćemo mirno devizno tržište sve do jeseni, a možda i do početka zime. Smanjiće se pritisci na kurs".\nRast industrijske proizvodnje u junu u Srbiji 3,3%\nIndustrijska proizvodnja u Srbiji u junu 2011. veća je za 3,3%u odnosu na isti mesec lane, a u odnosu na prosek prethodne godine veća je za 4,4%, saopštio je danas u Beogradu Republički zavod za statistiku (RZS).\nU prvoj polovini ove godine u odnosu na isti period 2010, ostvaren je rast industrijske proizvodnje od 4,8%\nPosmatrano po sektorima, u junu u odnosu na isti mesec lane, rast je zabeležen u sektorima rudarstva - 17,8%, snabdevanju električnom energijom, gasom, parom i klimatizacija - 13,3% i prerađivačkoj industriji - 0,5 %.\nPodaci o industrijskoj proizvodnji po namenskim grupama, u junu 2011. godine, u odnosu na jun prethodne godine, pokazuju da je došlo do rasta u proizvodnji energije za 11,5 %, netrajnih proizvoda za široku potrošnju, za 3,5% i intermedijarnih proizvoda, osim energije, za 0,4%.\nPad je zabeležen u proizvodnji kapitalnih proizvoda, za 10,4% i trajnih proizvoda za široku potrošnju, za 6,7%.\nObim industrijske proizvodnje u junu 2011, u odnosu na jun prethodne godine beleži rast kod 19 oblasti, čije je učešće u strukturi industrijske proizvodnje 79%, dok je pad zabeležen od 10 oblasti, sa učešćem od 21%.\nNajveći uticaj na rast industrijske proizvodnje u junu ove godine u odnosu na jun 2010, imali su snabdevanje električnom energijom, proizvodnja električne opreme, vađenje uglja, proizvodnja pića i proizvodnja papira i proizvoda od papira.\nBeogradski aerodrom smanjio takse za sletanje za 7%\nBeogradski Aerodrom "Nikola Tesla" saopštio je danas da je za 7% smanjio naknade za sletanje koje se naplaćuju avio-kompanijama.\nTo je drugo pojeftinjenje osnovne usluge Aerodroma u ovoj godini, a odnosi se na sve tipove i kategorije aviona, navodi se u saopštenju.\nNovi cenovnik će se primenjivati od 1. septembra ove godine.\n- Smanjenje nakande za sletanje aviona doprineće nastavljanju izuzetnog povećanja obima saobraćaja i otvaranju novih linija, a beogradski aerodrom učiniti još atraktivnijim i avio-kompanijama i putnicima - ističe se u saopštenju Aerodroma "Nikola Tesla".\nDodaje se da je u poslednjih 12 meseci procentualni rast putnika na beogradskom aerodromu veći nego na aerodromima u Zagrebu, Ljubljani, Beču, Budimpešti, Temišvaru, Bukureštu i Sofiji.\nAerodrom "Nikola Tesla" uslužio je više od 1,3 miliona putnika u prvoj polovini ove godine, uz prosečni mesečni porast broja putnika od oko 20%.\nUkupnan broj putnika na tom aerodromu u 2010. godini bio je 2,7 miliona.\nTokom letnjeg reda letenja, prema podacima sa kompanijskog sajta, sa beogradskog aerodroma "Nikola Tesla" saobraća 30 aviokompanija.


UHVAĆENI U KRIMINALU: Novinarki TV Pink, Gordani Uzelac dodeljuje se preko 1. 000 evra mesečno iz budžeta Gradske opštine Grocka! - Naša Borba\nUHVAĆENI U KRIMINALU: Novinarki TV Pink, Gordani Uzelac dodeljuje se preko 1. 000 evra mesečno iz budžeta Gradske opštine Grocka!\nŽig info je došao do ugovora o delu, za vršenje poslova komunikologa- savetnika za medije predsednika GO Grocka potpisanog 3. decembra 2020. godine na vremenski period od godinu dana, između GO Grocka i novinarke TV Pink, Gordane Uzelac.\nPrema tom ugovoru komunikolog, savetnik za medije sadašnjeg predsednika GO Grocka, imaće primanja u iznosi od 125 000 dinara. Tačnije za usluge savetnika za medije, Gordana Uzelac će imati od predsednika GO Grocke, Dragana Pantelića u narednih godinu dana (od dana potpisivanja ugovora) ukupno 1 500 000 dinara neto (preko 12 000 evra).\nPodsetimo se, Žig info je nedavno objavio da u GO Grocka ima 59. savetnika koje građane koštaju preko 56 miliona dinara. Nakon tog teksta oglasila se i GO Grocka, koja je navela da su savetnici prikazani na banalan način. Prema saznanjima Žig infa, ovo saopštenje je napisala lično savetnik predsednika , novinarka TV Pink, Gordana Uzelac. Prema istim saznanjima, od nje je stigao i savet, da svi članovi SNS-a treba ovo saopštenje da podele na svom zidu, kao i da isti post bude sponzorisan na društvenoj mreži Fejsbuk.\nPrethodni tekstPROSVETARI SE DIGLI: Protest ispred Skupštine i Vlade, dosta im je SNS diktature!\nSledeći tekstTIODOROVIĆ: Poslednji je čas da se zaoštri kontrola mera protiv korone!


https://forum.uzice.net Oreska - Užice : Lokalna samouprava - Novi direktori i poskupljenje prevoza - forum Uzicana - mesta: Uzice, Pozega, Arilje, Ivanjica, Kosjeric, Bajina Basta, Priboj, Prijepolje, Zlatibor - Cajetina, Nova Varos, Sjenica\nOreska - Užice > UŽICE > Lokalna samouprava > Tema: Novi direktori i poskupljenje prevoza\nAutor Tema: Novi direktori i poskupljenje prevoza (Pročitano 906 puta)\nNovi direktori i poskupljenje prevoza\n« poslato: 26.09.2008. 22:40:38 »\nGradsko veće Užica\nUžice - Gradsko veće Užica usvojilo je predlog rebalansa ovogodišnjeg budžeta za 10,2 miliona dinara. Za taj iznos ostvareni su veći prihodi od gradskih taksi i novca prenetog sa republičkog nivoa, pa će u gradskoj kasi u ovoj godini posle četvrtog rebalansa, biti 1.605.000.000 dinara.\nUslovno je usvojen ugovor o međuopštinskoj podršci između JKP Duboko i devet opština Zlatiborskog i Moravičkog okruga koje su uključene u projekat izgradnje regionalne deponije u Užicu. Ugovor je ponudila Evropska banka za obnovu i razvoj tako da gradski budžeti Užica i Čačka garantuju otplatu kredita, ali je od nadležnih ministarstava zatraženo mišljenje o zakonitosti procedure zaključenja tog ugovora.\nUtvrđeni su i predlozi za razrešenja direktora Toplote, Direkcije za izgradnju i ustanove Veliki park. Na sednici gradske skupštine koja je zakazana za 27. septembar, za direktora Toplote biće predložen Zoran Šibalić (SPS), Direkcije za izgradnju Darko Šimšić (DS), a ustanove Veliki park Branko Bogićević (G-17 plus). Razrešenje direktora Apoteke Užice i imenovanje novog je odloženo, uz zaključak da se Nadzornom odboru te ustanove uputi zahtev da se po više osnova preispita njeno poslovanje. Pored toga, Turističkoj organizaciji grada odobreno je zapošljavanje jednog radnika.\nGradski većnici su odobrili poskupljenje javnog prevoza uz korigovanje zahteva prevoznika Zlatan-rajzen. Najniža cena karte i to na relaciji do dva kilometra biće 30, a od 46 do 50 kilometara 210 dinara. Odlučeno je da se formira radna grupa koja bi trebalo da utvrdi baznu cenu prevoza ovog preduzeća, kriterijume za njeno formiranje i da preispita naplatu stanične usluge.\nUskoro će biti zemenjena većina direktora u gradskom javnom sektoru iz bivše kolicije DSS - NS-Lige za Užice, a na njihova mesta biće imenovani kadrovi nove vladajuće koalicije DS, SPS, G-17 plus i LDP. Prema saznanjima Danasa, pored Direkcije za izgradnju, DS će imati direktore Regionalne deponije Duboko (Ivan Đokić), Dečjeg vrtića (Zorica Todorić), Dečjeg odmarališta Zlatibor (Zoran Rogić) i zadržaće direktorska mesta u Vodovodu (Milomir Sredojević), Niskogradnji (Željko Burlić), Istorijskom arhivu (Miroslav Dučić) i Narodnoj biblioteci (Zoran Tešić). Stranka G-17 plus, osim ustanove Veliki park i Stana (Marko Milojević), zadržaće direktorska mesta u Bioktošu (Borko Tanović) i Turističkoj organizaciji grada (Radoljub Smiljanić). Socijalisti bi, pored imenovanog direktora Toplote, trebalo da zadrže direktora u Narodnom muzeju (Blažo Čubrilo). Milan Sekulić ostaje direktor Užice-gasa, ali je sporno ko će naslediti Branku Plećević, direktorku Apoteke Užice. Predstavnici DS trebalo je da postignu dogovor sa LDP o tome da Zoran Filipović i dalje bude direktor Regionalnog centra za usavršavanje prosvetnih tadnika, a sa SPS slede razgovori o mogućnosti da se ne menjaju direktori Gradske galerije (Dušan Starčević) i Narodnog pozorišta (Zoran Stamatović).\nStranica je napravljena za 0.182 sekundi sa 37 upita. (Pretty URLs adds 0.007s, 2q)


U Federaciji BiH u četvrtak isplata penzija i jednokratne pomoći za juli - USKinfo.ba\nIZDVOJENO 233 MILIONA KM\nObjavljeno na dan 30.07.2021 - 14:24 | Izvor: USKinfo.ba | klix.ba\nU skladu sa Zakonom o penzionom i invalidskom osiguranju, penzije za mjesec juli bit će isplaćene u četvrtak, 5. augusta, preko Jedinstvenog računa trezora FBiH.\nTemeljem odluke Vlade Federacije BiH o jednokratnom novčanom iznosu penzije kao potpore penzionerima u FBIH, svim korisnicima penzija Federalnog zavoda za penziono i invalidsko osiguranje (FZ MIO/PIO) koji su rezidenti BiH, uz julsku penziju će biti isplaćen i jednokratni novčani iznos, saopćeno je iz zavoda.\nNovčani iznos isplaćuje se samo korisnicima penzija koji su zatečeni u isplati na dan stupanja ove odluke na snagu. Iznos od 120 maraka isplaćuje se korisnicima mirovina koji ostvaruju pravo do visine zajamčene penzije i zajamčenu penziju (478,91 marku), a iznos od 100 maraka korisnicima penzija koji ostvaruju pravo preko visine zajamčene penzije. Korisnicima prava na djeljivu porodičnu penziju pripada isplata djeljivog novčanog iznosa.\nNajniža penzija iznosi 382,18 maraka, zajamčena 478,91, a najviša 2.174,48 maraka. Penziju za mjesec juli primit će 425.962 korisnika, dok je pravo na jednokratni novčani iznos ostvarilo 363.310 penzionera.\nUkupno potrebna sredstva za isplatu penzija za mjesec juli iznose oko 233 miliona maraka, stoji u saopćenju.\nFadil Novalić obećao da će penzije u Federaciji BiH rasti


11. oktobar - svetski dan devojčica i međunarodni dan posvećen smanjenju prirodnih katastrofa - PARAĆIN ONLINE\nPrema podacima Svetske meteorološke organizacije i UN, godišnje se na planeti dogodi na stotine elementarnih nepogoda, pa se ovaj dan, 11.oktobar, obeležava kao Međunarodni dan posvećen smanjenju prirodnih katastrofa. Ukoliko se nastavi sadašnji tempo uništavanja resursa prirode i ne sledi održivi razvoj, opstanak čovečanstva će ozbiljno biti ugrožen. Pojava novih bolesti, nestanak kvaliteta vode za piće, promena klime, nestanak jezera, širenje pustinja, samo su neke od posledica koje mogu da nas zadese.\nPoplave su prirodna katastrofa koje su najčešće zastupljene, iza njih su oluje, zatim suše, zemljotresi, lavine, požari, ekstremne temperature, dok se vulkasnske erupcije događaju u najmanjem procentu.\nOvaj dan, proglašen od strane Ujedinjenih nacija i kao Svetski dan devojčica, posvećen je promovisanju prava devojčica i ukazivanju na brojne probleme sa kojima se devojčice širom sveta susreću, kao što su nasilje na polnoj osnovi, rani brakovi, diskriminacije na poslu, zloupotreba maloletnih devojčica kao radne snage. Međunarodni dan devojčica biće obeležen raznim kampanjama, koje će se baviti jedinstvenim problemima devojčica i devojaka, kao i edukaciji mladih


Po pisanju italijanskih medija, on bi u narednim danima trebalo da pređe u Inter iz Milana. Očigledno je usmeni dogovor već postignut, a potpisivanje ugovora se očekuje do 1. jula po kome bi Belgijancu po sezoni pripadalo po 4,5 miliona evra.\nInter je "opljačkao" Romu, pa je za 29 miliona evra dobio jednog od najboljih vezista Serije A prošle sezone, ali će uz novac put Rima krenuti i talentovani 19-godišnji igrač veznog reda Nikolo Zaniolo. On je u u ovoj sezoni Primavere za omladince crno-plavih odigrao 34 utakmice, te postigao 14 i namestio 10 golova.\nMotiv više za selidbu na "Đuzepe Meacu" je i ponovna saradnja sa Lućanom Spaletijem, a prethodno su, u sezoni 2016/2017, "vučicu" vodili do 2. mesta italijanske lige.